
De aetate rebusque Mariae Francicae 
nova quaestio instituitur. 



Opera Mariae illius, quae Francica (de France) dici- 
tur, tam nota sunt, eius carmina (lais), fabulae, liber de 
Purgatorio tam saepe a scriptoribus , qui de re ad litteras 
francogallicas medii aevi spectante disputant, commemoran- 
tur, ut vix credi possit, de eius vita rebusque fere nihil tra- 
ditum esse, neque de saeculo quidem, quo auctorem vixisse 
putundum sit, viros doctos in eandem abire sententiam. 
Tamen ita se res habet. Alii enim (velut Fr. Douce : Illustra- 
tions to Shakespeare, London 1807, II p. 77) pro certo ha- 
bent, Mariam undecimo saeculo vixisse ; alii, velut M. Robert 
(Fables in6dites des XII me XHI rae et XIV rae sifccles Paris 1825 1, 
pp. CLIII sqq.), Franc. Michel (Tristan: recueil de ce qui 
reste des pofemes relatifs k ses aventures; Londres et 
Paris 1&35 I. p. IV), J. F. Ampfere (Histoire litteraire de 
la France avant le XII me sifecle I pp. 78—81) duodecimo; 
alii, velut Le Grand d'Aussy (Fabliaux on Contes 3 erae ed. 
Paris, 1829, v. IV, p. 323), G. de la Rue (Essais historiques 
sur les Bardes, les Jongleurs et les Trouvferes Normands et 
Anglo-Normands, Caen 1834, III pp. 47 sqq.), B. de Roque- 
fort (Po^sies de Marie de France etc, Paris 1820, I pp. I 
sqq. II pp. I sqq.), D. M. M6on (Le Roman du Renard, 
Paris 1826, I pp. VII sqq.), M. A. Rothe (Les Romans du 
Renard examin6s etc, Paris 1845, pp. 326 sqq.), de Reif- 
fenberg (Chronique de Ph. Mouskes I. pp. CXCIII sqq.), 

G. Fallot (Recherches sur les formes grammaticales etc.) 
publ. p. Ackermann pp. 464 , 469) tertio decimo saeculo 
eam viventem faciunt. Atque ex eis, qua mo.do enumeravi, 
alii eam ineunte saeculo XIII, alii medio, alii exeunte sae- 
culo XIII floruisse dicunt. Esse qui etiam ad quartum de- 
cimum saeculum eam referrent, narratum mihi est, in libris 
non inveni, cum ad complures libros, qui ad hanc rem per- 
tinent, introspiciendos facultas mihi non esset data. 

Certe tam diversa in eadem re iudicia non ita saepe 
occurrant, et nexio an parum ad auctoritatem multorum ex 
illis viris confirmandam valeant. Sed cum et multa, quae 
adhibito severiore iudicio ad rem explicandam apta sunt, con- 
gesserint, et nonnulli ex eis tantam auctoritatem consecuti 
sint, ut eorum opiniones a plurimis viris doctis sint acceptae, 
facere non possumus, quin, priusquam ad ipsam quaestionem 
accedamus, quae a quoque graviora in hac re proposita 
sint, videamus. 

Maxime agendum erit de eis sententiis, quas de la Rue, 
(quem vestigiis sequitur Roquefort), Robert, M6on, Reilfen- 
berg, Rothe protulerunt; reliqui in praetereundo rei mentio- 
nem iniecerunt. 

Cum diu de Maria praeter opera eius nihil esset notum, 
summam operam dabant viri docti, ut ex eis conicerent, ubi 
nata esset, ubi vitam degisset, quales fuissent vitae eius con- 
ditiones, quando vixisset, aliaque eius generis. Inveniuntur 
autem in eius operibus complures loci, in quibus de se ipsa 
pauca dicit, in eosque maxime animos intenderunt. 1 

Prol. lais v. 43. En Fhonur de vos/nobles Reis, 
Ki tant estes pruz e curteis, 
. A ki tute joie s'encline, 
E en ki quoers tuz biens racine; 



1 Notis utar hisce: Prol. lais significat prologus carminum, epil. 
= epilogus, fab. = fabula, Pg. = liber de Purgatorio, Gug. — lai 
de Gugemer, Eq. = iai d^Equitan, Fr. = 1. d. Freisne, Bis. = 1. d. 
Bisclavaret, Lanv. = 1. d. Lanval, D. A. = 1. d. deux amants, 
Y. = Ywenec, Lst. = Laustic, Mil. = Milun, Chait. = Chaitivel, 
Chev. = Chevrefoil, EL = Eliduc. 

M'entremis de Lais assembler 

Por rime faire e reconter. 

En mun quoer penseie e diseie, 
50 Sire, ke vus presentereie ; 

Si vus les plaist a receveir^ 

Mult me ferez grant joie aveir. 

A tuz-jurs mais en serai lie. 

Ne me tenez a surquidie, 
55 Si V08 os faire icest present. 

Or oez le comencement. 

Gug. v. 5 Oiez, Segnurs, que dit Marie, 



Ki en sun tens pas ne s'ublie. 



Prol. fab. v. 27 A moi qui la rime en doit feire, 



N'avenist noient a retraire 
Plusurs paroles que i sunt 

30 Meiz ne purquant Cil m'en semunt, 
Ki Flourz est de Chevalerie, 
D'an8eignemenz, de curteisie; 
E quant tex Hum m'en ad requise, 
Ne voil lessier en nule guise, 

35 Que n'i mette traveil e peine; 
Or ke m'en tiegne pur vileine, 
Mult deit fere pur sa preiere. 



Epil. fabb. v. 1 Au finement de cest escrit, 



K'en Romanz ai turne* el dit, 
Me numerai par remembraunce: 
Marie ai num, si sui de Fraunce. 
5 Puet bien estre, ke Clers plusur 
Si prenreient sur eus mun labur; 
Ne voil que nus sor lui le die; 
Cil uvre mal qui sei ublie. 
Pur amur le cumte Wiilaume, 

10 Le plus vaillant de cest royaume, 
M'entremis de cest livre feire 
E de 1'Angleiz, en Roman treire, 
Ysopet apeluns ce livre, 
Quil traveilla e fist escrire, 

15 De Griu en Latin le turna. 

Li Rois Henris, qui moult l'ama, 
Le translata puis en Engleiz 
E jeo l'ai rime' en Franceiz, 
Si cum gel truvai premierement 




20 Or prie a Dieu omnipotent, 

Que tel ceuvre me laist enprendre, 
Avant que puisse l'ame rendre, 
La-suz en Paradiz tut dreit, 
Dites amen, ke Deus 1'ottreit. 

Pg. v. 1 Al non de Deu qui od nus seit, 
E qui sa grace nus enveit, 
Voil en Komanz mettre en escrit, 
Si cum li Livres le nus dit; 



v. 9 Uns prud* om m'ad piec,a requise, 
Pur 90 m'en sui ore entremise, 
De mettre mei en cel labur 
Pur reverence e pur s'onur. 
E si lui plest e il le voille, 
K'en ses bien-faiz tuz-jurs m'accoille, 
15 Dirai co ke j'en ai 01, 

Beau-piere, or entendez-ici. 



v. 21 Ja de 90 ne ir^entremesisse, 
N'en estudie ne me mesisse, 
Si ne fust par vostre priere, 
K'en mun quer e duce et chiere, 



v. 2297 Jo Marie ai mis en memoire 
Le livre de 1'Espurgatoire 
En romanz, k'il seit entendables 
A laie genz e covenables; 
Or preiom Deu, ke pur sa grace 
De nos pechiez mundes nus face. 

Apparet ex his locis, Mariam carmina ad honorem regis 
cuiusdam, cuius laudes effert, quem tamen non nominat, 
composuisse; fabulas ab ea scriptas esse precibus adducta 
comitis cuiusdam Guilelmi, quem non accurate describit. 
Nomen ei fuisse Mariae eamque in Francogallia natam esse; 
ut gratum feceret illi Guilelmo eam fabulas ex anglico ser- 
mone in franogallicum vertisse. Ut librum de Purgatorio 

scriberet, rogatam esse a yiro quodam, quem appellat Beau- 
piere, cuius beneficia recordatur. 

Videmus, quam obscura pleraque sint, quamque par- 
vam concludendi facultatem praebeant. Eo magis res doc- 
torum virorum acumen excitavit, aliaque ab aliis prolata 
sunt. Ut omittam quae Le Grand d'Ajissy (in libro supra 
commem. IV, p. 323) proposuit, cum iam a de la Rue (Essais 
etc. III, p. 70) et Roquofortio refutata sint, statim ad ea, 
quae de la Rue de ea re disputavit, transeo. 

Qui primum in Archaeologia (or miscellaneous tracts 
relating to antiquity, XIII, p. 36 sqq.) postea in eo libro 
quem supra commemorari (Essais hist. III pp. 47 sqq.) 
opinionem suam exposuit hoc modo. 1 

In exordio, quasi iam probatum sit, statuit, Mariam ter- 
tio decimo saeculo et in Anglia quidem vixisse ; natam eam 
esse in Francogallia, ut appositum illud sui de Fraunce 
(epil. fab. v. 4) indicet, et probabiliter aut in Normannia 
aut in Armorica. Verisimile esse, eam, si normannica fuis- 
set, ineunte saec. XIII, cum ea provincia a rege Franogal- 
liae occuparetur, cum multis aliis gentibus in Angliam trans- 
misisse, aut, si armoricana, cum ea provincia et An- 
glia clientelae officiis continerentur, tali genti, quae in Anglia 
beneficia haberet, eam tribuendam esse. Pergit de la Rue, 
Mariam non solum linguae anglicae et francogallicae, sed 
etiam latinae gnaram fuisse et ob eam rem credendum esse, 
eam summo loco natam amplisque fortunis usam esse, cum 
eiusmodi studiis vacare ei licuerit. Ex verbis (prol. lais. v. 
43) quae descripsi supra, effici ait, Mariam carmina regi 
cuidam dedicavisse et fuisse illum regem Henricum III. An- 
gliae his argumentis probat: 

primum ait, Mariam invidiam hominum timuisse, quod 
esset in terra aliena (Maria id nusquam dicit sed eo loco, 
quem intelligit de la Rue Gg. 1—20 tantum se a calumnia- 
toribus defendit). 

deinde eam nonnunquam vocabulis anglicis in sermone 



1 In locis affereudia alteram expositionem sequar* quoniam utraque 
eadem continet. 

francogallico uti; exemplum profert Fr. 198 fire e chaun- 
dele alumez, quamquam in editione Roquefortii fu e ch. le- 
gitur; tamen res it a &e habet, cum aliis locis multa voca- 
bula anglica occurrant (cf. wassel fab. IH, welke fab. XIII, 
grave fab. LVI, wibet fab. ead., hafne saepe in Gug. El. 



tum Mariam nomina celtica etiam in anglicum sermo- 
nem vertere, velut Chev. 115 Ootelef; Lst. 6 nightgale, quod 
nisi ad Anglum scripsisset, intelligi non posset; 

tum ait eam ipsam dicere (Prol. lais. 32) suo tempore 
multos poetas libros e latino sermone in francogallicum ver- 
tisse, idque optime congruere cum regno Henrici III., quo 
tempore multos poetas floruisse notum sit; 

denique de la Rue nititur auctoritate Fauchetii et Pas- 
quierii, qui eam medio saeculo XIII. viventem faciant et 
Dionysii Pyrami, qui eodem saeculo vivens ut de aequali 
de ea loquatur. (Quanta in hac re cernatur hominis au- 
dacia, cum hae auctoritates nihil probent, postea vide- 
bimus.) 

Ex his. caussis effici ait, Mariam non ad regem Franco- 
galliae sed ad regem Angliae et ad Henricum HI. quidem 
carmina sua misisse. 

Fabulas, ait de la Rue, non Guilelmo de Dampierre, 
marito Margarethae II. (quae anno 1244 Flandriam obtinuit), 
quem Le Grand d'Aussy (op. 1. IV. p. 313) proposuerat, de- 
^dicatas esse, nam illum nusquam comitis dignitate ornatum 
fuisse et quoniam Maria in Anglia vixerit, Guilelmum illum 
propter addita verba: (epil. fab. v. 10) le plus vaittant de 
cest royaume, in Anglia esse quaerendum. Ipse proponit 
Guilelmum illum, cui cognomen erat Longsword, filium Hen- 
rici II. et Rosamundae, in quem omnia, quae Maria de suo 
comite Guilelmo praedicet, cadant; etiam carmenin eius se- 
pulcro incisum eadem fere verba (flos comitum) exhibere, 
quibus Maria usa sit (jlourz de chevalerie). Qui cum anno 
1226 mortuus sit, sequi, ut Maria fabulas ante eum annum 
composuerit. 

Quibus dictis de la Rue quaestionen solutam existimans 
ad alia minora (velut, a quo versio anglica fabularum, de 



cet.) ; 




qua loquitur Maria epil. fab. vv. 12, 17, confecta sit ; etc.) 
transit, quae hoc loco omittimus. 

Haec fere sunt, quae de laRue ad hancrem bis disse- 
ruit; eo tempore, quoalteram commentationem scripsit, rem 
denuo examinare oportebat, quoniam interea alia prolata 
erant, quae ad rem maximi sunt momenti, quae de la Rue 
tamen non digna putat, quae refellantur. 

Anno 1820 B. de Roquefort opera Mariae in lucem 
edidit, sed quae de Maria ipsa eiusque aetate docet, omnia 
fere ex illius dissertatione (Archaeol. XIII, 36) translata 
sunt, ita ut de eius opinione loqui supervacaneum videatur. 

Non ita multo post hanc editionem curatam, M. Robert 
(fables in£d. I. pp. CLII sqq.) alia proposuit. Qui se in- 
telligere posse negavit, cur Guilelmus ille cognomine Longs- 
word, cum esset Anglus, Mariam, ut fabulas e sermone an- 
glico in francogallicum veteret, exhortaretur , quippe quae 
patria ipsius lingua composita essent. Probabilius duxit, 
eam a viro nationis francogallicae permotam esse, ut id fa- 
ceret, itaque ipse proposuit Guilelmum quendam, cui cogno- 
men erat dTpres, cuius multae cum Angliae regibus fuis- 
sent consuetudines. Qui cum ineunte saeculo duodecimo 
floreret, non dubitavit Robert, Mariam quoque eo tempore 
viventem facere eo magis, quod in-nulla fabula nominibus 
propriis Ysengrimi et Reinardi, sed semper appellativis, vul- 
pis (goupil) et lupi (leus, los), uteretur, quamquam illa no- 
mina saeculo duodecimo iam usitata fuissent, et quod for- 
mae sermonijs Mariae duodecimi saeculi formis similiores, 
quam tertii decimi essent. 

Quae Roberti opinio a nullo diserte refutata est, cum 
omnes, qui eam commemorant (de la Rue, Reiffenberg, Rothe, 
alii) in praetereundo simpliciter improbent, neque ego eam 
saepe commemorabo, propterea, quod eam una cum complu- 
ribus aliis argumentatione mea refutatum iri spero, hoc tamen 
ostendit, etiam liuguae formas, quibus utitur Maria, accu- 
ratius contemplari necesse esse, si iusta argumentatio in- 
stituatur. ^ 

Vix uno anno postquam Roberfc haec proposuit, M. M^on 
poSmata, quae sunt de Reinardo vulpe, edidit quattuor volu- 

minibus, quorum ultimo continetur poema dictione, stilo, 
proposito ob aliis diversum quod incribitur le Couronnemens 
Renart. Po&na est satira in fratres minores et jacobinos 
scripta, in qua vulpes Reinardus summam personam sustinet. 
Qui libellus maximi ad rem nostram momenti est, nam 
ex his versibus: 



v. 1 Pour la noble chevalerie 
Qui jadis fu si ensauchie 
En France et en toute Bretaigne, 
En Angleterre, en Alemaigne, 
5 Par tout FEmpire et le Roiaume 
Dou preu vaillant Conte Williaume, 
Qui jadis fu Contes de Flandres, 



v. 11 M'est pris talens et volente^s, 

Que pour 90U qu'il fu si senes, 
Si larges, si preus, si cortois, 
Par raison deuist iestre Rois, 



v 18 Si ne veil or ci soit] descrite 
Autre raison que vos dirai 
Pour coi ma matere pris ai 
Sour celui que j'ai dit desus. 
etc. 



et ex his: 

v. 3360 Et pour- $on dou Conte Guillaume, 



Qui ceste honor eut encharcie, 
Pris mon prologue com Marie, 
Qui pour lui traita d'Izopet. 
Et pour itant ici fin met 
De Renart qui est courones 
l8i com vos 01 aves cet. 



ex quibus apparet, etiam hoc poema ad honorem Guilelmi comi- 
tis cuiusdam compositum esse, Mariaeque Francicae fieri II 
mentionem, M6on contecit (Rom. d. Ren. I. pp. VII sqq.) Mariam 
etiam hoc poSma de Reinar^io coronato composuisse, cum 
eadem fabulas quoque ad comitem Guilelmum misisset et 
illum Franco-gallum esse dixisset. Meon enim primus illud 
cest royaume, quod est in epilogo fabularum Mariae (v. 10) 
ad Fraunce, quod sex versibus antecedit (v. 4) referebat, 
quibus verbis de la Rue contra ea Angliam significari dixerat, 
cum Maria in Anglia scriberet. Praeterea M£on vss. 

3362 — 63 Mariam de se ipsa loqui putat, neque offendere, 
quod tertia persona de se ipsa utatur, quoniam idem alias 
(Gug. v. 5) fecerit, et alii scriptores velut Pierre de St. 
Cloud, Richard de Lison etiam tertia persona de se locuti 
sint. Itaque non dubitat pro certo habere, Mariam esse 
auctorem huius poematis et cum auctor saepius de se ipso et 
de comite Guilelmi loquatur, haec omnia ad Mariam re- 
ferre variaque inde fallacia concludere (velut eam in Flan- 
dria natam esse, quae opionio, a multis viris, doctis etiam 
a J. Grimm [Reinh. Fuchs p. CXLVIII] accepta est). 

Cum autem ex hoc poemate et quando compositum sit 
et quis fuerit ille comes Guilelmus, ad cuius honorem et 
ipsum scriptum est et fabulae Mariae scriptae esse dicun- 
tur, satis certe definire possimus, omnes, qui accuratius de 
Maria Francica disputaverunt, facere non potuerunt, quin 
et haec duo quaererent: estne ille comes Guilelmus, cui 
Maria fabulas dedicavit, idem ac ille ad quem celebrandum 
poema de Reinardo coronato compositum est? et alterum: 
estne Maria auctor huius quoque po&natis? Sed nescio 
quomodo pauci amplius de his quaestionibus disseruerunt, 
in his maxime de Reiffenberg et M. A. Rothe; de la Rue 
vero a trita sua via aberrare noluit, sed M6onio respondit 
(Essais III p. 100) eundem locum, ex quo M6on argumenta 
peteret, sibi quidem contrarium demonstrare videri. Haec 
ubi locutus, nullo argumento addito, de la Rue ad alia 
transit, certe auctoritate sua confisus, quae tum magni aesti- 
mabatur. Neque eum fiducia ista fefellit; plurimi enim 
scriptores sine ullo scrupulo in eius sententiam discesserunt, 
velut Historia litterarum Francogalliae (Hist. litter. de la 
France XIX, pp. 793 sqq.) Le Roux de Lincy (Les femmes 
c61febres de Tancienne France; Paris 1848, I p. 577—81) 
et omnes fere de historia litterarum francogallicarum scrip- 
tores (etiam Graesse, Allgemeine Litterargeschichte II 2, 
pp. 1109 et 1110, quamquam idem H 3, p. 474 M6onii sen- 
tentiam probare videtur). 

M6onii sententia diligentius examinata est maxime a 
Reiffenbergio (Chronique de Ph. Mouskes, Brux. 1836—38 
I pp. CXCIII sqq.) et Rothio (Les Rom. du Ren. examin^s 




— 12 - 



etc. Paris 1845 p. 326 et sqq.); sed ut de opinione, cuius 
auctor de la Rue est ; finem faciamus, de Rothii sententia 
prius agam. Qui eo loco ; quem indicavi, amplius de po8- 
mate de Reinardo coronato disputat et illud altera parte 
saeculi tertii decimi ad honorem Guilelmi ; comitis Flandriae, 
filii Margarethae II. (non mariti), quae ex anno 1244 Flan- 
driam obtinuit, demonstrat, compositum esse. Atque haec 
quidem recte, ut etiam postea videbimus ; contra quae de 
eis quaestionibu8 ; de quibus supradiximus, utrum Mariam 
ad honorem eiusdem Guilelmi scripsisse putundum sit ; necne, 
et utrum Maria etiam poema de Reinardo coronato compo- 
suerit, necne ; profert, prorsus inepta videntur. Nam argu- 
menta M^onii prorsus negligens ea quae proposuit de la Rue, 
pro re comperta existimat ; ex qua cum efficiatur ; Mariam 
ineunte saeculo tertio decimo floruisse ; fabulasque. ad 6ui- 
lelmum ; filium Henrici II. ; Angliae regis ; misisse, sequi, 
ait ; ut nec po&na de Reinardo T coronato ; quod altera parte 
eius saeculi scriptum sit ; componere, nec ad eundem co- 
mitem Guilelmum, ad quem auctor huius po&natis scripserit, 
fabulas mittere potuerit. Videmus hanc argumentationem 
parum logicam esse ; si in re tam dubia ; quae doceri oportet, 
pro re comperta statuuntur ; tunc certe omnis disputatio vana 
et inutilis est. Auctor hoc sensisse videtur ; nam prioris illius 
propositionis ; Mariam poema de Reinardo coronato non 
composuisse etiam alias rationes ex comparatione eius po§- 
matis cum operibus Mariae petitas affert ; quae multo pro- 
babiliores sunt ; sed hanc alteram cum demonstrare conetur, 
haeret in his versibus: 



Illud pour lui cum pugnet cum eius sententia, contra- 
dictionem amovere conatur, cum dicat, pour lui hoc loco 
idem esse ac: un personnage tel que lui; ceterum facile auc- 
torem po^matis suum Guilelmum ab illo ; ad quem Maria 
scripsisset ; errore non distinguisse ! (Cf. Rothe op. laud. p. 348). 
Quid hac argumentatione faciamus? 



3360 Et pour cou dou Conte Guillaume 



Qui ceste honor eut encharcie 
Pris mon prologue com Marie 



Qui pour lui trait^xTIzopet cet. 

Multo aptius iam antea Reiffenberg (cf. quem laudavi 
locum) de eisdem rebus disseruit. Ac primum quidem quae 
de la Rue statuerat, refutat, cum et ipse sicut M6on verba 
illa, quae sunt in epilogo fabularum Mariae, le plus vaillant 
de cest royaume (v. 10) ad France quod nomen sex versibus 
autecedit (v. 4) referat, et ex eo quod Maria in Anglia 
vixerit non concludi posse dicat, illum cui dedicuverit virum, 
Anglum fuisse ; nam nec semper eam ibi commoratam esse 
oportere, et si tamen ita fuerit, facile eam nihilo minus 
librum viro ex ea terra oriundo, in qua ipsa nata fuerit 
cuiusque tum multae cum Anglia necessitudines fuerint, de- 
dicare potuisse. Neque ex eo quod de la Rue probaverit, 
Guilelmum, maritum Margarethae (quem Le Grand pro- 
posuerat), non esse eum, ad quem fabulae missae sint, effici 
Gjiilelmum filium Henrici II eum esse, eoque modo omnia, 
quae de la Rue ad opinionem suam probandam attulerit, 
irrita cadere. Ipse Reiffenberg non dubitat, cum Meonio 
ex illo pour lui concludere, Mariam fabulas eidem comiti 
Guilelmo, filio Margarethae, qui in poemate de Reinardo ce- 
lebratur, dedicasse, sed utrum id poema ipsum a Maria com- 
positumsit necne, non diiudicat; posse sane Mariam in tertia 
persona de se locutam esse posse etiam diversis dialectis 
eam in scribendo usam esse, sed rem non esse certam. 
Quamquam ex eis quae alio loco (II, p. 742) dicit, apparet, 
eum in hanc sententiam inclinare. 

Quam Reiffenbergii expositionem cum reputo, facere non 
possum quin quaeram: nonne haec multo magis apta et 
consentanea videntur, quam omnia quae ante eum et, quod ego 
sciam, post eam de hac re disputata sunt? Mihi quidem, 
quamquam non omnia, quae dicit, probo, quamquam ne ipse 
quidem veram et iustam quaestionem institaere voluit, quippe 
qui per occasionem tantum in ham rem inciderit, tamen Reif- 
fenberg solus ostendisse videtur, quo modo in tali re argu- 
mentandum esset. 

Haec maxima sunt, quae de Maria Francica dissertata 
invenio; silentio eos protereo, qui unam ex his opinionibus 
secuti novi nihil attulerunt, et si qua nihilominus addenda 
videantur, ea suo loco commemorabo. Omnino videmus, 

adhuc certi nihil exploratum et adhuc sub iudice litem esse. 
Materia multa congesta, multa etiam neglecta est, et nescio 
quo modo qui plurimam collegerunt, minime bene ea usi esse 
videntur, sed plerumque coniecturas capere, quam certis 
locis niti maluerunt, et si qua bona invenerunt, plerique 
quaerendi studio abrepti plura concludebant, quam quae 
rebus ipsis efficiuntur. Equidem vitatis, quantum potero, 
his erroribus iustam quaestionem instituere conabor, et cum 
viderimus, plurima, quae adhuc prolata sunt, incerta aut 
fallacia esse, nullam ex eis sententiis secutus rem ab initio 
denuo tractabo. Atque hunc disputandi ordinem sequar: 
primum videbo, ubi Maria nata sit ubique vitam degerit, 
deinde quales fuerint vitae eius conditiones, denique quo 
tempore scripserit. Hoc ultimum, quod caput est quaesti- 
onis, et ex sermonis eius habitu formisque et ex aetate 
eorum, quibus opera sua dedicavit, et ex aliis quae reperiri 
possunt investigare conabor. 

Ac primum quidem quaeritur, ubi nata sit ubique vi- 
tam degerit, quae res multis de caussis separari non possunt. 
Si relegimus eos locos, quibus Maria de se ipsa loquitur 
quosque supra (pp. 4, 5, 6) descripsi, videmus, Mariam 
tribus locis, semel in unaquaque parte operum se ipsam 
nominare; bis simpliciter nomen profert (Gug. 5, Pg. 2297), 
tertio loco (epil. fabb. v. 4) addit: si sui de Fraunce. 
Omnes fere viri, de quibus supra diximus, ex eo quod haec 
apponit, concludebant Mariam extra patriam vixisse. 

Fuerunt, qui putarent, Mariam provinciam illam, cui no- 
men erat Franciae, intelligere, quod si esset, tantum sequere- 
tur, ut in alia provincia Franogalliae vixisset (cf. Hist. litt. XIX, 
p. 793); sed hoc parum mihi consentaneum videtur, pro- 
pterea quod sex versibus post lcgitur, ubi de Guilelmo loqui- 
tur, le plus vaillant de cest royaume. De la Rue (1. 1. p. 71) 
hoc cest royaume ad illud regnum, in quo Maria habitavit, 
referebat, non ad Francogalliam ; sed cum in toto fabularum 
libro, in quo haec verba leguntur, nusquam Maria de alio 
regno loquatur et cum proxime antecedat nomen France, 
certe contra omnes interpretandi leges peccaremus, si alii^d 
quid, ac Franogalliae regnum mtelligeremns. Ex quo effi- 




— 15 — 



citur, et comitem Guilelmum qui fortissimus huius regni 
appellatur, Francogallum fuisse, id quod infra persequemur, 
et, si omnino ex eo quod Maria patriam suam nominavit, 
concludendum sit, eam extra patriam vixisse, eam extra 
Francogalliam vitam degisse, non solum extra provinciam 
Franciae. Sed non solum ex his, sed etiam ex aliis rebus 
demonstrari potest, Mariam extra Franogalliam et in Ang- 
lia quidem vixisse. Jam de la Rue et Roquefort animad- 
verterunt, eam nomina celtica in anglicum sermonem 
vertere (vide supra p. 8), quae certe non fecisset, nisi 
in Anglia scripsisset. Dqinde Maria (epil. fabb. 16 sqq.) 
versionis anglicae fabular.um aesopiarum mentionem fa- 
cit, quae a rege quodam tfacta sit (de nomine codices 
differunt), quamque (ibid. vv. 18, 19) se accurate vertisse 
dicit. Le Grand d'Aussy (Fabliaux etc. III ed. v. IV p. 328) 
de ea re dubitavit, sed exstitisse eam versionem anglicam 
satis constat, cum de la Rue (1. 1. p. 79), Roquefort (Po£- 
sies de Marie de France etc. II, p. 20) Th. Tyrwhitt (The 
poetical works ofChaucer; introductory disc. to the Cant. ta- 
les §. XXXVI, n. 29) affirmant, in codice quodam latinoXIII 
saeculi eam versionem anglicam commemorari. Si Maria 
non in Anglia vixisset, unde ei venisset illa versio anglica 
fabularum? Certe tum cum ne in Anglia ipsa quidem 
omnes ordines lingua vernacula utebantur, extra eam terram 
scripta anglica nota fuisse nemo crediderit. Dcnique in 
libro de Purgatorio duo loci inveniuntur, quae omnem con- 
troversiam tollunt. Pg. v. 503 sq. legimus : 

El tens le Rci Estcfne dit 
Si cum nus trovum en escrit, 
K'en Yrlande esteit cet. 

Apparet, Marlfam de Stephano, Angliae rege, loqui et ita 
quidem, ut dubitari non possit, quin ipsa in ea terra habi- 
taverit, cuius ille rex fuit, quod ni esset, certe addidisset, 
cuius terrae rex Stephanus fuisset. Alter locus est hic: v. 
1093 (li moine) — 

Vindrent alue(c) en Engleterre. Aluec est adverbium 
loci quod quidem a Burguyo (Gramm. d. 1. langue d'ol'1, II, 
300) non certe explicatur, quod tamen hoc loco cum verbo 

venir (quo fere semper motus versus eum, qui loquitur, in- 
dicatur), nihil aliud significare potest nisi: venerunt huc 
in Angliam. Qui haec scripsit, et ipse in Anglia habitavit. 
Duo hi loci rem mihi tam stricte demonstrare videntur, 
ut mirandum sit, eos a nullo commemoratos esse. Sed 
saepius etiam videbimus, multa coniecta et conclusa, verba 
scriptorum ipsa neglecta esse. 

Satis mihi demonstrasse videor, Mariam in Anglia vixisse 
et scripsisse; certum etiam videtur, omnia opera ibi ab ea 
scripta esse, cum in carminibus nomina illa in sermonem ang- 
licuin translata, in fabulis vocubula anglica, quae attuli, 
in libro de Purgatorio duo illi loci, quibus res deciditur 
inveniantur. Videtur igitur magnam, fortasse maximam, 
vitae partem ibi degisse. 

Nunc etiam de alio loco iudicare licet, cuius nondum 
mentionem feci, cum nemo amplius de eo disputaverit. 
Ante annum 1835 omnes, qui de Maria scripserunt, coniec- 
turis indagare studebant, qua in provincia Francogalliae 
Maria nata esset; sed certi nihil explorari poterat. Eo de- 
mum anno, quo A Jubinal librum, quem inscripsit Jongleurs et 
trouvferes (Paris 1835) edidit, pogma satiricum a J. Du- 
pinio scriptore quarti decimi saeculi compositum, et UEu- 
vangille de femmes inscriptum in lucem prolatum est, quod 
hos versus exhibet: 

v. 1 L'Euvangille des femmes vous weil cy recorder 
Moult grant prouffit y a qui le veult escouter; 
Cent jors de hors pardon s'y porroit conquester ; 
Marie de Compiegne le conquist cultre mer. 



Si haec „Marie de Compiegne" eadem est, quam nos 
Mariam Francicam (Marie de France) appellare solemus, 
apparet, eam in urbe Compendio natam esse; Jubinal (p. 
26 1. 1.) non dubitat, quin Dupin de Maria Francica loquatur, 
et multi (cf. Hist. litt. d. 1. Fr. XIX p. 793; Rothe 1. 1. p. 



L'euvangille des femmes si est et bonne et digne, 
Femme ne pense mal, ne norine, ne beguine. 
Ne que fait le renart, qui happe la geline, 
Si com le raconte Marie de Compiegne. 

326) eum secuti sunt; Reiffenberg (II, 742) haesitare vi- 
detur. Res tamen facile demonstrari potest; primum enim 
Maria Francica sola femina est, quam eis temporibus glo- 
riam aliquam in litteris francogallicis assecutam esse, tra- 
ditum est, et etiam si plures essent, congruentia nominis 
Mariae rem probabilem redderet; deinde quicunque scriptores 
Mariae Francicae mentionem faciunt (cf. locum illum poe- 
matis de Rein. cor. v. 3362; praeterea Dionysii Pyrami 
vitam Sti. Edmundi apud Michel Rapports & M. le ministre 
de Tinst. publ. Paris 1838, p. 251), eam simpliciter Mariam 
vocant, ita ut eos minime dubitasse appareat, quin audito illo 
nomine, omnes, Mariam Francicam intelligi, scirent; itaque 
idem boc loco credendum est. Tum de fabularum auctore 
Maria Dupinium loqui efficitur ex illo versu: 

Ne que fait le renart, qui happe la geline (Si com le 
raconte Marie de Compiegne.) Constat autem, nullam aliam 
feminam eis temporibus fabulas scripsisse. 

Plana autum et certa res fit additis verbis: oultre mer; 
supra demonstravimus, Mariam in Anglia scripsisse ; nonne ma- 
nifestum est, Dupinium, qui in Francogallia scripsit, de hac 
Maria, fabularum auctore, quae „ultra mare" in Anglia scripsit, 
in his versibus loqui ? Quae cum ita sint, dubitare non possumus, ^ 
quin illis Dupinii versibus Maria Francica designetur, eamque 
in urbe Compendio natam esse putandum sit. 

Tertio loco quaerendum est, quales fuerint vitae eius con- 
ditiones. 

De la Rue (1. 1. p. 49) affirmat, eam praeter linguam 
francogallicam et anglicam etiam celticam et latinam no- 
visse, ex quo concludit, Mariam summo loco natam amplisque 
opibus usam esse, cum talibus studiis vacare ei licuerit. 
Contra Le Roux de Lincy (Les femmes c&febres de 1'anc. 
France p. 577), eam quo victum quaeritaret, omnis generis 
opera composuisse dicit, testimonia nulla affert. Multi etiam 
in eo quod Maria dicit, se ex traditionibus celticis haurire, 
fidem ei derogaverunt. Quo iure id fecerint, paucis exponemus. 

Maria se ex traditionibus armoricis et britannicis hau- 
rire affirmat, ex quibus se alias recitatas vel cantatas au- 



divisse (Eq. 9, Fr. 2, Lanv. 636, Chait. 2,239. Elid. 3), 

alias in libris invenisse '(Gug. 25), alias et audivisse et le- 
gisse se dicit (Chev. 5, 6.). Multis praeterea locis simpli- 
citer ab Armoricanis de hac re carmina composita esse dicit 
(D. A. 5, 242, Lst. 2, 159, El. 1172, 1173.). Complures 
viri docti haec credere nolebant, velut Le Grand d'Aussy, 
Raynonard, alii ; et Ampfcre (Histoire litteraire de la France 
avant le douzi&me sifccle, Paris 1830 pp. 78—81) amplius 
demonstrare conatus est, carmina popularia francogallica 
non ex traditionibus celticis hausta esse. In hoc uno omnes 
refutati sunt a F. Wolfio (Ueber die Lais, Sequenzen und 
Leiche, Heidelb. 1842, pp. 250 sqq.), qui non solum de- 
monstravit, Armoricanos et Britannos res gestas clarorum 
virorum et fabulas antiquas carminibus cantasse et etiam 
litteris mandasse (p. 62) ex eisque carminibus pogtas Franco- 
galliae hausisse (ibid. pp. 59, 249 sqq. et Neueste Leistungen 
p. 10), sed etiam ipse non dubitat, multis locis (ib. pp. 
62, 63, aliis) Mariae auctoritate niti. Quem equidem 
sequi non dubito satisque constare arbitror Mariam ex 
traditionibus celticis hausisse, eamque lingnam intel- 
lexisse. 

Fuerunt etiam, qui negarent, Mariam linguae latinae 
gnaram fuisse, (Le Grand d'Aussy, Fabliaux etc. IV p. 328), 
et ipse Wolf (1. 1. p. 175) eo inclinare videtur, sed iniuria, 
ut mihi videtur. Primum enim ipsa dicit se in animo ha- 
buisse e latino sermone historias vertere (prol. lais, 30) et 
cum in aliis ei credi posse viderimus, cur in hoc non cre- 
damus? Deinde (ibid. v. 10 — 16) dicit Priscianum referre, 
moris fuisse apud antiquos, nonnunquam minus aperte et 
plane dicere, quo magis, qui legerent, ipsi quae intelligenda 
essent investigarent. Equidem Mariam significare arbitror eum 
locum praeexercitamentorum rhetorices, quo Priscianus de fa- 
bula loquitur (cap. I) : „Fabula est oratio ficta verisimili dis- 
positione imaginem exhibens veritatis. Ideo autem hanc pri- 
mam tradere pueris solent (oratores), quia animos eorum 
adhuc molles ad meliores facile vias instituunt vitae. Usi 
sunt tamen ea vetustissimi auctores," cet. Quae si recte 
coniecerim, sequatur, ut Maria tum cum prologum carminum 
scriberet, fabulas ikm composuerit vel componere meditata 

sit, ideoque non multum temporis inter carminum et fabu- 
larum confectionem interciderit. 

Praeterea in libro de Purgatorio Maria multis locis 
auctorum latinorum scripta commemorat maxime ecclesia- 
sticorum, velut Sancti Gregorii vv. 32, 151, 391, Augustini, 
143. Non est verisimile, eorum opera iam tum in franco- 
gallicam vel anglicam linguam translata fuisse, sed eam la- 
tine doctam fuisse, potius crediderim. 

Ipse etiam de Purgatorio liber e sermone latino versus 
esse videtur; Maria enim (vv. 2297 sqq.) ideo se hunc li- 
brum composuisse dicit, ut esset ^entendables a laie genz e 
convenables ; u quos homines appelet n la$e genz u conspicitur 
ex versu 1552, ubi opponuntur clericis cuiusvis ordinis. Is 
sermo autem, quem clerici, non laici, intelligebant, erat sermo 
latinus, et exstant etiam nonnulla de eadem re poemata la- 
tina (Roquef. Po6s. etc. I p. 23), quibus usa esse potest. 
Non infringit hanc opinionem, quod in prologo carminum 
(w. 28 sq.) dicit, se noluisse historias e sermone latinover- 
tere cum ob multitudinem eorum, qui id facerent, nulla 
gloria ea re parari posset; nam postea consilium mutasse 
potest et omnino hic liber non ad gloriam parandam ab ea 
compositus esse videtur, sed aliis de caussis, quas in exor- 
dio significavit, sed non explicavit. Minime igitur dubium 
mihi videtur, Mariam latine scivisse. 

Linguam anglicam eam novisse, iam supra demonstra- 
tum est, et in patrio sermone eam elegantia et dignitate lo- 
quendi plurimis antecedere aequalibus, satis notum est. Ef- 
ficitur igitur ex omnibus, quae dixi, Mariam maximam ope- 
ram in litterarum studiis posuisse doctrinaeque copia in pri- 
mis eius aetatis numerandam esse; certe et summa cura et 
diligentia erudita erat, et facultates opesque ei erant, ut 
illis studiis vacare ei liceret. Concludendum est, eam 
summo loco natam fortunisque amplis usam esse, id quod 
confirmatur verbis Dionysii Pyrami (cf. Michel, Eapp. p. 251), 
qui eam „danie Marie u vocat, qua voce dame tum non om- 
nis femina, sed (cf. Burgny, grammaire de la langue d'oti, 
III, p. 102) tantum ea, quae nobili loco nata vel equitis 
alicuius uxor erat, designabatur. 

Venio nunc ad id, quod caput est huius quaestionis, 
quo tempore Mariam scripsisse putandum sit. Jam supra 
memoravi, quantopere doctorum virorum opiniones in hac 
re different; mirandum est nonnullos etiam ex sermonis Ma- 
riae habitu formisque diversa de eius aetate concludere, cum 
alii eam ad duodecimum saeculum (Robert, fables in£d. I, 
p. CLV), alii ad tertii decimi priorem partem (de la Rue, 
Essais, pag. 71), alii ad eiusdem saeculi alteram partem 
(6. Fallot, Recherches etc. pp. 464 , 466; etiam ad finem 
^ius saeculi p. 213) eam referendam esse arbitrentur. Itaque 
si apte rem tractare volumus, primum e sermonis Mariae 
habitu formisque, quo tempore eam scripsisse putandum sit, 
tum etiam ex aliis rebus maximeque, ut plurimi facere co- 
nati sunt, ex aetate eorum hominum, quibus opera sua de- 
dicasse videtur, quo tempore floruerit Maria, investigandum 
erit. Alia quaerendi via non reliqua est, cum auctoritates, 
quibus niti possimus, non habeamus. Sed quid ego dico, 
auctoritates nobis non esse? Imo vero de la Rue habet 
optimas; nam testimonio Fauchetii, Pasquierii, etiam aequa- 
lis Mariae, Dionysii Pyrami, probari, Mariam regnante Hen- 
rico III. fuisse, dicit (Ess. p. 5 sqq.) Statim igitur evol- 
vamus eos libros ; ne forte in quaestione rei iam dudum com- 
pertae temere tempus teramus. Atque quae apud Fanche- 
tium invenimus, haec sunt (Oeuvres de Cl. Fauchet, p. 579) : 
Marie de France. Marie ne porte ce surnom, pource qu^elle 
fust du sang des Rois, mais pource qu'elle estoit natifve de 
France; car elle dit: (sequuntur versus 1, 2, 3 epil. fabb. 
Mariae). Elle a mis en vers Frangois les fables d'Esope 
moralis^es, qu'elle dit avoir translatees d'Anglois en Fran- 
?ois ; (sequuntu rnonnulli versus Mariae inde a v. 9 epil. fabb.) 
Quid? Fauchet auctor est, Mariam tertio decimo saeculo 
fuisse? Quod equidem videre non possum. De la Rue for- 
tasse ex inscriptione eius partis operum Fauchetii, quae 
haec est: Recueil contenant les noms et sommaires des 
oeuvres d ; aucuns Poetes, Rymeurs Fran^ois viuans auant 
Tan MDCCC, illud conclusit! At certe apud Pasquierium 
aliquid reperiemus, qui (Recherches de la France 1. VIII 
cap. I, p. 654) de signifi catione vocabulorum Roman et 




— 21 — 



Fran<jois locutus, hoc modo pergit. J'ay veu vne vieille 
traduction quVne Demoiselle fit des Fables d'Esope, portant, 
ces vers (describit epil. fabb. vv. 1 — 4 et 9 — 18); Auquel 
lieu vous voyez, que cette Demoiselle vse du mot de Ro- 
man et Fran^ois indiflfcremment pour vne mesme significa- 
tion. Nescio levitasne maior sit, qua de la Rue, si locos 
istos non relegerit ea tamen afferat, an audacia qua, si rele- 
gerit, eis ad aetatem Mariae definiendam utatur, cum in 
neutro ne verbum quidem de aetate Mariae dictum sit. Sed 
aadacia eius transit in impudentiam, ubi testimonio Diony- 
sii Pyrami nititur, ut probet Mariam Henrico III. regnante 
vixisse. Dicit enim (Ess. III. p. 56J „Denis Pyramus, qui 
vivait sou8 le meme prince apr&s avoir fait TSloge de Tau- 
teur du Roman de Parthenopex de Blois fait celui de Marie 



£ dame Marie autresi 

Qui en rime fist e basti 

Et composa des vers de Lais, 

Ki ne sont pas du tout verais; 

Si en est elle muet loe*e 

Et la rime partout amde; 

Kar mult 1'aiment, si 1'unt mut cher 1 

Comte, baron et chivaJer, 

Et si en aiment mult Pescrit 

Et lire le funt, si unt delit, 

Et si les font sovent retraire. 

Les Lais soleient as dames plaire 

De joie les oient et de gre* 

Kar sont selon lur volonte* cet. 



Cest d^aprfes ces ralsons r^unies que nous croyons que 
c'est au roi Henri III. que Marie a dedte ses Lais, cet. 
Quando autem vixit ille Dionysius Pyramus? Dq la Rue 
(ib. p. 101), ubi de eo disputat, haec dicit: Ce Trouv&re 
vivait sous le rfegne de Henri III., roi d'Angleterre ; il nous 
parle de Marie de France comme d'un auteur contempo- 
rain, et comme nous avons prouvS que ce fut sous ce mo- 
narque que brilia cette femme nous sommes par 1^-meme cer- 
tains de Tepoque oti ^crivit Denis Pyram. 

Hoc certe plus est, quam quod ferri possit. Abstinere 
non potui, quin eius verba describerem, ne severius de eo 




- 22 - 



iudicasse viderer. Et Roquefort quid facit? Jurat in verba 
magistri et una cum rectis etiam falsa vel fallacia vertit 
(I. pp. 12 , 13); quin etiam novas duas auctoritates affert, 
quorum altera (Le Grand d'Aussy) nihil habet nisi coniec- 
turas, quae saepissime ab ipso refelluntur, altera (Massieu, 
hist. de la po^sie fr. p. 157) Fauchetii verba describit. Ne quid 
praetermitterem, quod ad rem declarandam valere posset, 
relegi plurimos ex illis locis, quos Roquefort (I. p. 16) 
commemerat; in plerisque nihil omnino quod ad rem perti- 
neret, inveni; omnes fere auctores a Fauchetio describunt; 
unus La Croix du Maine (Biblioth&que franQaise, II. p. 89) 
de aetate Mariae loquitur, his verbis: „Marie de France, 
demoiselle frangoise, fut bien versSe en la Po6sie usit6e de 
son temps, sgavoir en Tan de salut 1260 ou environ. Elle 
a mis en vers fran^ois les Fables d' Esope Moralis6es, 
lesquelles elle a traduites de langue Angloise #n la n6tre 
Frangoise comme temoigne Claude Fauchet en sen recueil 
des Poetes." De la Rue et Roquefort ubi de aetate 
Mariae disputant huius loci mentionem nullam fecerunt 
et non sine caussa, nam, si recte se habent, quae La 
Croix dicit, non facile Mariam ante 1226 falulas scripsisse 
credemus. Ceterum cum La Croix ea quae affert, nullo 
testimonio probaverit ; et ipse dubiae auctoritatis esse potest. 

Denique summam operam dedi, ut de aetate illius 
Dionysii Pyrami aliunde certi aliquid indagarem, sed nihil 
inveni, multi multa de eo narrant, sed aut omnino non di- 
cunt, unde ea habeant, aut auctorem de la Rue sequuntur, 
cuius argumentandi rationen modo illustraviirius. Qui 
auctiores candidiores sunt, simpliciter, se nihil de eo scire 
profitentur (velut P. Paris; Manuscrits fran^ais etc. III. p. 75). 

Videmus igitur mullas nobis adesse auctoritates , qui- 
bus niti possimus, quique attulerint, eos vana specie 
fallere lectores. Restat una quam supra indicavimus via 
quaerendi; itaque eam sequamur primumque e sermonis 
Mariae habitu formisque concludere conemur, quando textus 
compositus esse videatur. Pauca tamen de codicibus et de 
Roquefortii editione operum Mariae praemittenda esse vi- 
dentur. 




— 23 — 



Opera Mariae non in eadem omnia apud populum 
gratia et laude fuisse videntur; diu enim praeter fabulas 
nulla ex eis nota erant, ut supra vidimus, ne antiquarios 
francgallicos ipsos quidem carminum vel libri de Purgatorio 
mentionem facere. Ea etiam caussa esse videtur, cur fabu- 
larum multos codices, libri de Purgatorio duos, quorum alter 
mutilatus est, carminum unum codicem habeamus, qui una 
maximum numerum fabularum (103) continet. Hic codex 
ab omnibus qui eum viderunt, eximia pulchritudine esse 
dicitur. Servatur m Museo Britannico (Bibl. Harl. no. 978), 
describiturque et a F. Pluquetio (Roman de Rou, I. p. 
XVII. sq.) et a Th. Tyrwhittio (Chancer. Introd. disc. to the 
Cant. Tales §. XXVI., n. 24), qui ambo eum tertio decimo 
saeculo confectum esse existimant. Tria carmina Gug. 
Lanv. Yw. praeterea in codicibus Francogalliae exstant 
(Roquef. I., 24, 25). Mirum sane et vix credibile est, 
Roquefortium in editione operum Mariae (PoSsies de Marie 
de France, Par. 1820) quorum operum plures codices haberet, 
eorum peiorem textum edidisse, optimum enim textum in 
eius editione exhibent cfarmina illa novem, quorum unum 
codicem Harleianum habebat, et liber de Purgatorio, cuius 
item unum codicem se secutum esse dicit (Po6s. de. M. d. 
Fr. H., p. 211); deteriorem iam tria illa carmina (Gug. 
Lanv. Yw.), quorum duos codices habuit; prorsus male autem 
se habet in eius editione textus fabularum, in quo omnium 
temporum formae miscentur, quemque ex octo codicibus 
hausit. Res tum singularis explicari vix posset, nisi Roque- 
fort ipse eam admirabili simplicitate et candore exposuisset. 3 

Qui cumque Roquefortii verba legerit intelliget, me in 
contemplandis Mariae sermonis formis fabularum rationem 
habere non posse, cum si id facerem, de multis formis iu- 
dicandum esset, quae nunquam a Maria profectae esse pos- 
sunt, et aut ex ignorantia librariorum aut ex mirifico illo 
Roquefertii ingenio originem ducunt. E numero carminum 
etiam tria (Gug. Lanv. Yw.) formas depravatus habere 
non raras, iam supra indicavi (sed. Gug. rariores); et ne 
alia quidem carmina, quae ex uno codice Harleiano de- 
scripta sunt, correctum codicis imaginem exhibere, (quod in 

prima quaque editione officium videtur), intelligitur ex com- 
paratione eius carminis, quod „lai du Chevrefoil" inscribitur, 
quale est in editione, et eiusdem carminis, quale a Fr. Mi- 
chelio (Tristan ; recueil de ce qui reste etc. II, pp. 141 sqq.) 
ab eodem codice descriptum est. Differentiae tamen non 
tantae sunt, ut quaestionem perturbent, itaque, cum nec co- 
dices ipsos adire potuerim, et multa ad rem idonea in textu 
Roquefortii inveniantur, quantum potero, ex huius editione, 
quo potissimum tempore textus conscriptus esse videatur, 
investigabo. Quod si minus apte fecisse videar, venia mihi 
detur, cum adhuc mihi nullus occurrerit liber, i^quo eius- 
modi quaestio habita sit, ideoque mihi nullo eius rei exem- 
plo adiuto, meo iure atque iudicio opus fuerit aggrediendum. 

Sequar in formis examinandis Fallotii et Burguii libros 
et eis auctoribus tres statuo esse dialectos linguae franco- 
gallicae (langue d'oi'1), normannicam, picardicam burgun- 
dicam. 

Ac dialectum quidem huius tectus nemo erit, qui in 
dubium vocet, normannicam esse. Frequens ac paene per- 
petuus usus vocalis u pro o, ou> eu] «, aliarum diarectorum 
diphthongi ei pro oi 7 (ai,), simplicis vocalis e pro diphthon- 
gis ei, ie, plurimae contractiones pronomimum et inter se 
et cum prapcositionibus, articuli cum praepositionibus aliaque 
eius generis omnem tollunt dubitationem. Tamen nonnulla 
notanda esse videntur. Insunt in carminibus non ita rara 
vestigia dialecti eius, quam anglo-normannicam vocarunt, 
quae maxime cernuntur in diphthongo au pro simplici a 
substituta, velut avaunt Gug. 135, 167, graunt ibid. 168, 
Aufrique 177, chaumbre 235, cumaunda 594, esperaunce 776, 
chaunge 782; puissaunz Eq. 133, tenaunz Eq. 134, demaunde* 
Bis 68, cet. Quare confirmatur, textum in Anglia scriptum 
esse. 

Omnino autem videbimus, textum non iam dialectum 
normannicam tslm puram, quam fuit in optimis linguae tem- 
poribus, exhibere; sed multas ei formas picardicas et bur- 
gundicas admixtas esse et ita quidem ut in carminibus for- 
mae picardicae, in libro dePurgatorio burgundicae frequen- 
tiores sint. Exempla ex unaquaque pagina colligi licet, 

cernunturque maxime in usu diphthongorum ei et ie , quae 
quamquam e pura normannica praevalet, tamen non raro 
inveniuntur, maximeque in infiuitivis verborum; cernuntur 
verum etiam in usu nonnullarum consonnantium, ut saepe 
more picardico c pro ch invenitur, cief Gug. 181, 187, france 
Gug. 214, rt<*?Lanv. 552, der Yw. 442, cet. Ubi de sin- 
gulis formis agemus, plura exempla proferemus. Efficitur, 
textum eo tempore compositum esse, cum dialectus norman- 
nica formis picardicis et burgundicis misceretur. Fallot 
(p. 464) auctor est, dialectum normannicam intra annos 
1200 et 1250 burgundicis, intra annos 1250 et 1230 
picardicis formis mixtam esse; aliis locis (p. 295 et p. 
327) accuratius dicit, formas picardicas intra annos 1230 
et 1250 in dialectum normannicam introductas esse; quare 
iam ex eis, quae dixi, conici potest, textum operum 
Mariae, quem habemus, circa medium saeculum tertium 
decimum confectum esse. Admodum probabile autem est, 
iam Mariam ipsam formis picardicis usam esse, cum tam 
multis locis inveniantur, ut non facile omnes a librariis mu- 
tatos esse credere possimus. ltaque verisimile est, Ma- 
riam ipsam eo fere tempore scripsisse. 

Quae ex universo sermonis habitu coniecimus, etiam 
eis quae de nonnullis orationis partibus animadvertemus, 
confirmabuntur. Atque primum de 

articulo 

pauca dicamus. Apud Mariam formae articuli definiti hae sunt: 
Sing. Plur. 
masc. fem. masc. fem. 

li la li les 

del de la des des 

al a la as as 

le la les les 

Formae purissimae sunt; li est constans forma nom. masc. 
sing. et plur., le accus. masc. sing. Exceptiones paucae 
reperiuntur, velut le nom. sing. masc. Gug. 693, 886; 
Fr. 328; Bis. 275; 

le nom. sing. fem. Gug. 161, 569; 
U acc. sing. masc. Fr. 158; 

les nom. plur. masc. Pg. 75, 128; 
li nom. plur. fem. Fr. 55; 
quae partim librariis, parljm dialecto picardicae irrepenti 
tribuerim, quae formas articuli non ita accurate distinguit 
(Burguy I, pp. 46, 56 sq.). 

Formae liquiditiores deu, du pro del, au pro al rare 
reperiuntur, velut du Pg. 463, aaGug. 318, 680, Pg. 1437; 
saepius tamen u pro al (au), sed maxime in eis tribus car- 
minibus (Gug. Lanv. Yw.), quae Roquefort a duobus co- 
dicibus descripsit, quaeque brevitatis caussacarmina deteriora 
vocabo. Exempla formae u: Gug. 164, 238, Lanv. 595 cet. 

Articulus cum praepositionibus, ut fieri solet in dialecto 
normannica saepe coalescit, cuius rei exempla undique col- 
ligi possunt; res nihil habet insigne, tamen de forma el 
nonnulla dicam. Fallot (p. 45) eam antiquissimam dativi 
sing. masc. formam esse putat; Burguy (I, p. 50) duo ponit 
esse el, alterum dativi locum obtinere, alterum contractum 
esse ex en et le. Sed in exemplis, quae affert, el semper 
idem est ac en le praeter duo ex illo poemate, quod Ro- 
man de Rou inscribitur, petita, quod poema non ita correcte 
editum esse satis notum est. Equidem apud Mariam unum 
exemplum formae el, dativi locum obtinentis, inveni: 
Fr. 349; in reliquis semper idem est, ac en le, velut: 
Gug. 153, 187, 205, 264; Gug.364, 439, 561,620,743, 871; 
Eq. 30, 37, 46, 57, 104; Fr. 200, 211, 246, 501; Bisc. 45; 
Lanv.551, cet; Pg. 155, 159, 215, 341, 351, 422, cet. Omni- 
bus fere locis cum nominibus loci vel temporis coniungi 
videtur et nescio an parum certum sit, formam el etiam 
dativi locum obtinere. 

Omnino videmus, articuli formas apud Mariam eas esse, 
quae optimis linguae temporibus (ante medium s. XIII.) 
in usu erant et in eis ne picardicas quidem formas saepe 
inveniri. 

Transeamus nunc ad 

nomina, 

(substantiva, adiectica, participia), 
in quibus maxime videndum est, quas formas praebeat 
declinatio. 

Lex illa, qua praecipitur, ut omnibus nominibus non 
in e femininum cadentibus, in nom. sing. et acc. plur. lit- 
tera * addatur, optime observatur in hoc textu. Excep- 
tiones sane non rarae inveniuntur et in carminibus deteriori- 
bus plura quam in aliis, velut Gg. 45, 82, 86, 166, 349; 
Eq. 121, 133, Eq. 195, 193; Fr. 5, 6, 42; Bis. 7, 12, 17, 
138; Pg. 128, 302, 303, 327, 362, 363 cet., sed ea pro 
numero exemplorum legis observatae parvi momenti sunt, 
multaque fortasse in meliore editione codicum tollerentur. 

Sed ad leges speciales veniamus. Fallot et Burguy 
nomina in complures ordines distribuerunt , cum alia alias 
ante litterum s flexionis subirent mutationes. Primus qrdo, 
qui est nominum contractorum (Fal. p. 76; Burg. I, p. 68) et 
secundus, qui continet nomina a latinis in -tor cadentibus 
derivata (Fal. p. 82, Bug. p. 73), et ex tertio ordine (qui 
est nominum in m, me, mp, cadentium Fal. p. 88, Burg. I, 
p. 77) maxime nomen hom, hum, in unam quasi classem 
coniungi possunt, quoniam, ut ait Burguy (I, p. 80, cf. Fal. 
p. 94) legem declinationis etiam bonis linguae temporibus 
non stricte sequebantur. Nomen hom hum enim inde ab 
initio saeculi XIII, nomina duorum priorum ordinum circa 
medium illud saeculum in nominativo sing. per se satis 
distincto, illud s, abicere coeperunt. 

Ita apud Mariam quoque fieri solet. Apud eam hum 
hume est forma nom. sing. ; nusquam vidi huns vel hms (nisi 
- in fabulis, quas semper excipio vd. supra). 

Exempla nom. sing. hum hume: Gug. 157, 212, 255, 
343; Eq. 138, 146; Fr. 19; Bis.232; cet.Pg. 218, 233,251, 
349, 384, cetprodum Fr. 32, 115, 196; Pg.9, 144, 505, cet. 
Plura exempla inutilia videntur, cum in omnibus illud s, 
abiectum sit. 

Contra in duobus aliis ordinibus non ita saepe apud 
Mariam illud s abici videmus. Sola eius generis nomina, 
quae id faciunt, Sire, et ber esse videntur; ber fere semper 
sine s flexionis in nom. sing. inveni, velut Gug. 72; Bis. 15; 
Pg. 121, 639, 1524; Sire autem plerumque illud s servat 



velut Gug. 32, 211, 693; Fr. 12, 23, 43; Fr. 124, 194, 360, 
366, 395; Bis. 121; Mil.518; Yw. 220, 232, 246, 262, 283; 

Elid. 498, 983, 995, 999, 1018 cet. Pg. 772; multo rarius 
s abicitur velut Gug. 231, 354; Eq. 134, Fr. 76; DA. 14; 
cet. Praeter haec duo nomina nulla e duobus illis ordinibus 
inveni, in quibus littera s nominativi sing. abiciatur. 

Quoniam igitur in nomine hum hume, quod, ut aiunt 
grammatici, illud s (in nom sing.) iam priore parte sae- 
culi XIII amittit, apud Mariam hic usus iam pro lege est, 
in aliis autem nominibus, quae circa medium id saeculum 
idem facere coeperunt, illud s apud eam plerumque ser- 
vatur, iam ex hoc usu probabile fit, Mariam ipsam ante 
medium saeculum XIII vel certe non multo post scripsisse, 
cum etiam textus, qui exstat, non posterior esse vi- 
deatur. 

Quartus nominum ordo est eorum, quae littera / ter- 
minantur, quae pleraque a nominibus latinis in as (atis) 
exeuntibus et a participiis derivata, aut ipsa participia 
francogallica sunt. Ac primum animadvertendum est in 
hoc textu illud t prorsus abiectum esse; in solo libro de 
Purgatorio rara exempla servatur illius litterae reperiuntur 
et nescio an sola exempla haec sint: peneit et vniquiteit', 
Pg. 1775 et 1776, quas formas burgundicas esse apparet. 
In carminibus eius rei exempla non inveni et cum etiam 
in ea fabula qnae est apud Tyrwhittium (introd. disc. to the 
Cant. tales §. XXXVI, n. 29) ea nomina vocali terminen- 
tur, codices illud t non habere videntur. Exempla non af- 
fero cum is constans sit usus. Atqui Burguy (I p. 213) - 
illud t participiorum ait primum in dialecto picardica sup- 
pressam esse et inde ab anno 1250 fere in ea dialecto 
formas t non habentes solas esse in usu. Videmus igitur 
hanc scriptionem picardicam in textum operumMariae trans- 
isse, dialectus enim normannica pura consonnantem ser- 
vabat (cf. ibid.). Picardicae formae autem, ut ait Fallot 
(pp. 295, 377), intra annos 1230 et 1250 dialecto norman- 
nicae admisceri coeptae sunt; haud sane igitur hunc textum 
ante 1240 et ob constantiam scriptionis ne ante 1250 qui- 
dem confectum esse, credendum est. Cum etiam supra vi- 
derimus, non esse probabile, textum multo post annum 1250 
scriptum esse, magis magisque confirmatur, quod iam supra 




- 29 — 



ex universo sermonis habitu coniecimus, textum hunc circa 
medium saeculum XIII. confectum esse. 

Ceterum lex illa, qua praecipitur, ut in nom. sing. et 
acc. plur. z pro ts scribatur, apud Mariam magna constantia 
observatur. Exempla undique peti possunt, velut Gug. 
33, 34, 87, Gug. 125, 126, 143, 144, 148, 189, 190, 192, 
ibid. 238, 257, 258, 333, 334, cet. Fr. 11, 12, 15, 16, 36, 
75, 76, 92, 109 cet. Pg. 14, 19, 33, 79, 80, 81, 82, 84, 86, 
87 cet. itemque per omnia carmina et librum de Purgatorio 
innumerabilia exempla adsunt, quae proferre inutile videtur. 
Inveninutur loci, qui s pro z exhibent, sed maxime in carmi- 
nibus deterioribus, velut Gug. 35, 36, 62, 144, Gug. 305, 
312, 341, 397, 400, 401, cet. in aliis carminibus praeter 
Gug. Lanv. Yw. et in libro de Purgatorio tam rara ut librariis 
vel editori tribuenda videantur. 

Usus supprimendi litteras c, d,f, p, ante litteram s 
non ita constanter observatur in textu, sed multae excep- 
tiones animadvertuntur, exempla legis observatae nonnulla 
afferam: la nes Gug. 194, 623; dras ib. 179, cies 210, btans 
257 ; ga& Fr. 98 ; dras Fr. 184, 399 ; Bis 71, 171, dras Bis 285, 
D. A. 121, gas Pg. 442; clers Pg. 463 ententis 778, cet. 
Exceptiones : coks Fr. 154 ; chamberlencs Fr. 393 ; blancs Pg. 
82, 709; vifs Pg. 849, 856; griefs ib. 871, cet. Burguy 
quidem (p. 85) ait illas litteras inde ab ineunte saeculo 
XIII. ante s supprimi; sed textus operum Mariae, certe 
multo posterior, tamen eas nonnunquam habet; resnon satis 
explorata videtur, praesertim cum loci, quibus Fallot de 
hac re disputat, inter se pugnent (cf. Fal. pp. 98, 150, 174). 

Quadruplici modo nomina in l cadentia declinantur; 
nam / ante s ant abicitur aut servatur (Fal. 95, 114, Burg. 
p 87) aut transit jn u (Fal. 115, Bg. ibd.), aut supprimitur 
una cum illo s } substituiturque , pro ls, littera x (Fal. p. 
125, Burg. p. 91). Ex quibus formis secunda (&) et tertia 
(us) antiquissimae sunt, quas secuta est prima (abiectae l). 
Quarta forma (x pro ls) non ante medium saeculum XIII. 
in usum frequentem venit; Fallot (p. 127) auctorest, formas 
— ox et — ix etiam multo posteriores esse, sed Burguy 
(p. 92) eas non ab aliis distinguit ; sed utcunque ea res se 

habet hoc certum videtur, Mariam nunquam x pro Is scrip- 
sisse ; nam in bonis carminibus (Eq. Fr. Bis. DA. Mil. Chait. 
Lst. Chev. El.) et in libro de Purgatorio paene nulla 
exempla reperiuntur ; memini me duo vel tria videre, quae 
non notavi (praeter vieux El. 93), sed plus decem non esse 
pro certo affirmaverim, quae certe a Maria scripta esse non 
est verisimile, cum sexcenties h, Iz, us scripserit. 

In carminibus deterioribus non rara sunt exempla, velut 
vix Gug. 251, Gug. 344, 349, biax 455, 548, 849, max ib 
487, hostex 872 cet. Lanvax Lanv. 19, 32, 33, 67, 132, 
138, 152, 207- 210, 212, 213, cet. chevaux Lanv. 46, biax 
ib. 81, 110, cet. Yw. 102, 533 maleuerox (?) ib 402. 

Etiam primam formam (abiecti V) saepius in uno car- 
mine DA. inveni : damiseas DA. 71, 141, danzeas ib. 124, 
beas ib. 72, nonnunquam in El. velut 136, sed maxime usi- 
tatae et paene solae sunt in bonis carminibus formae — Is 
(sive — Iz cf. Burg. 91) et — us quae sunt optimorum lin- 
guae temporum (usque fere medium saec. XIIL), velut — 
Is Gug. 33, 228, 370, Eq. 29, 108; Eq. 137, 138, 147; 

DA. 20, 244, cet. Pg. 89, 101, 104, 121, 122, 125, 126, 

153, 297, 349, 494, 634, cet. 
— Iz (scriptio normannica et burgundica) Gug. 212, 223, 

224, 417;'Eq. 35; Fr. 260; Pg. 31, 233, 243, 388,443, 

Pg. 545, 596, 701, 864, cet. 
— us Gug. 86, 356, 512, 693; Eq. 107, 110; DA. 67; Mil. 

114, 215, 216, 285; Elid. 125, 160, 555, 654, 646, cet. 
Videmus etiam in his nominibus, bonum usum apud Mariam 
valere necdum formas posteriores medio saeculo XIII. (velut 
x) introductus esse, quod optime convenit cum eis, quae 
supra coniecimus. 

Nomina, quae derivata sunt a latinis in x cadentibus 
(Burg. 94) , omnia fere apud Mariam in z exitum habent, 
velut feiz Eq. 194, Fr. 11, 271, 316; Bis. 29, 59; DA. 70; 
voiz Pg. 408, 828, croiz Pg. 487, 662; iam etiam scriptio 
picardica, s, animadvertitur , velut peis Gug. 30, fois Fr. 
169, quibus impedimur, quominus textum multo ante annum 
1250 compositum esse putemus. 

De nominibus, quae littera s immutabili terminantur, nihil 
notandum esse videtur, nisi numerum eorum iam augeri eis 
nominibus, quae reiecta quadam consonnante ante litteram 
s flexionis hanc per omnes casus servare coeperunt; quae 
res, ut aiunt grammatici (Fal. p. 150, Bg. p. 96), medio 
fere saeculo XIII. usu venit; exempla pauca inveniuntur 
velut gas in cass. abl. Bis. 58; Gug. 220. 

In aliis nominibus nihil mentione dignum inveni, nisi 
unam consuetudinem, cuius rationem reddere non possum, 
quae cernitur in eo, quod nomina propria saepius quam 
alianomina non declinantur; exempla utriusque rei afferam: 

Oridials Gug. 33, Ougemers ib. 51; sed nom. Gugemer: Gug. 



125, 154, 532, 658, 750, 839, 861, 874, 877; 
Milun nom. sing. Mil. 9, 29, 52, 65, 123, 153, 236, 343, 

373, 382, 411, 431, 469, 484, 519. 
Eliducs nom. El. 47, 477; 
EUdus nom. El. 103, 1145; 

Eliduc nom. ib. 29, 137, 151, 185, 210, 271, 281, 539, 571, 



Haec fere sunt, quae de nominibus dicenda inveni, 
quaeque omnia efficiunt, textum hunc circa medium saecu- 
lum XIII. confectum esse. 



pauca dicam, cum ad defienindam textus aetatem utile ni- 
hil praebeant praeter numerale deux, Textus habet dui, dous, 
deus; dui est forma normannica, dous burgundica, deus pi- 
cardica; exempla formae dui: Fr. 4, DA. 10, Pg. 1562, Pg. 
1977; El. 794; dous maxime in libro dePurgatorio legitur, 
velut Pg. 1310, 1314, 2161, 1983, 2063. Frequentissima 
autem carminum forma est deus, cuius plurima sunt exem- 
pla velut Gug. 185, Gug. 188, 252, 667, 846; Eq. 132, 270; 
Fr. 11, 35, 41, 42, 70, 82, 84, 85, 469; DA. 3, 6, 195,235, 
240 cet. 

Habemus igitur omnium dialectorum formas, sed picar- 
dicae praevalent, quare denuo coniectura nostra confir- 
matur. 



654. 



De lmmeralibus 

Cum omnino nihil aliud agam, nisi ut, quo tempore 
textus confectus esse et fortasse Maria ipsa scripsisse videa- 
tur, investigem, de eis tantum orationis partibus loquar, e 
quarum formis quid pro aetate textus concludi potest, om- 
nes que praetermittam, quae ad rem nostram nullius mo- 
menti sunt; itaque de reliquis numeralibus nihil dico sed 
transeo ad 



ex quibus item ea eligam, quae concludendi facultatem 
faciunt. 

Atque primum quidem forma nominativi pronominis 
primae personis maximas in textibus exhibet varietates, ut 
ju, jou, jeo, jo, je, ge, gie. cet. 

Grammatici (Fal. p. 235, Burg. pp. 121 sq.), postquam 
* formas ita distribuerunt , ut ju formam turgundicam, jou 
picardicam, jo sive jeo normannicam esse, reliquas poste- 
riores optimis temporibus esse dicerent, tamen in nullo fere 
textu unam vel aliam solam inveniri, sed, quo puriores sint, 
eo vetustiorem esse textum aiunt. Atque Maria nullam 
aliam formam scripsit nisi jo sive jeo ; in bonis enim carmi- 
nibus semper jo et jeo in libro de Purgatorio semper jo re- 
perimus. 

Exempla formaey^o: 
jeo Gug. 108, 328, 333, 337, 346, 457, 514, 549, 551, 554, 
667, 673, 797, 821, 825, 842, 850, 853; 
Eq. 70, 71, 74, 88, 95, 96, 97, 99, 100, 102, 126, 128, 

129, 173, 175, 176, 218, 220, 243, 251; 
Fr. 2, 79, 81, 110, 426, 441; 
Bis. 34, 35, 41, 43, 47; 
DA. 83, 90, 92, 176, 184, 187; 
Yw. 3, 84, cet. 
formae>: Gug. 21, 138, 507; Eq. 71, 213, 268; Fr. 31; 
Bisc. 54; DA. 86, 194 cet. Pg. 17, 27, 29, 187, 379, 
405, 539, 614, 630, cet. 
Nescio multi ne sint textus, qui tantam formarum puri- 
tatem exhibeant. Videntur duo illi codices, Harleianus car- 
minum (et fabularum cf. supr.) et Parisinus libri de Purga- 
torio, propter puritatem formarum simillimam scriptionis 

Mariae imaginem praebere. Reliquos codices posteriores 
esse apparet, cum, ut omittam fabulas, etiam in carminibus 
deterioribus ety^et^einveniantur, quae (Fal. pp. 235, 237; 
Burg. p. 122) inde a medio saeculo XIII. in usum frequentem 
venerunt. 

Exempla formae je: Gug. 402, 503, 516, 556, 820; Lanv. 
116, 123, 165; Yw. 81; formae #*:Lanv. 609; Yw. 
79, 83, 153, 249; in bonis carminibus praeterjW 
(je le) Fr. 466; El. 373, nulla exempla inveni. 
Cum per has formas liceret, conicere, Mariam fortasse 
aliquantum ante medium saeculum XIII. scripsisse, vetamur 
id concludere habitu formarum pronominum tertiae personae. 
Nominativi quidem satis bene, se habent : masc. sing. il, plur. 
il) fem. sing. ele, plur. eUs; formae depravatae ils et elle 
(Fal. pp. 249 sq. ; Burg. I, pp. 127, sq.) rarissimae ; nec habeo 
ex bonis carminibus exempla practer ils Eq. 5 ; elle Eq. 158 
(in deterioribus elle saepe invenitur, velut Yw. 109, 169, 201, 
209, 227, cet.); sed saepius iam el pro ele, quae forma 
maxime alterius partis saeculi XIII. est (Burg. 127) legitur, 
velut el Bisc. 32, 258; DA. 128; maxima vero conturbatio 
animadvertitur in formis casuum obliquorum horum prono- 
minum. Grammatici enim (cf. Burg. 128) formas bonorum 
linguae temporum has esse dicunt: 



pro lei t lie, medio saeculoXIII. ^"scriptum esse (Burg. 129); 
li et lui inter se mutata esse mature (ib.), formam li prae- 
valere circa finem eius saeculi. Apud Mariam autem nus- 
quam aut hi aut lie sed semper li invenitur, quae forma 
cum sit medii saeculi XIII., huc usque omnia consentiunt 
cum eis, quae supra coniecimus ; magnopere autem a puri- 
tate ceterarum formarum discrepat conturbatio formarum li 
et lui: In carminibus li longe praevalet, nec solum dativi 
utriusque generis locum fere semper obtinet, sed stiam ac- 
custativi a praepositionibus pendentis, quamquam in genere 
masculino etiam lui apud praepositiones non raro reperitur; 



masc. 



fem. 



accus. a verbo pendentis lo le 
accus. a praepos. pd. lui 
dativi li 



la lei lie 
lei lie 
li 



a 

contra in libro de Pnrgatorio lui dominatur; semper enim 
cnm praepositionibus coniungitur (cum plerumqne de viris, 
non de feminis agatur, pronomina feminina fere nulla ad- 
sunt), et etiam dativi forma frequentissima est, quamquam 
li etiam invenitur. Exemplis nonnullis res illustrabiturs 

Exempla, 

1) ez carminibns petita 

a) dativi 

a) masc. 

««) li: Gug. 144, 201, 303, 339, 365, 374, 410, 
• 411, 425, 500, 501, 547, 548, 642 ; Eq. 23, 
56, 57, 147; Fr. 17, 22, 24, 88, 252, 290, 
363 cet. Ita plurimis loois; 

/3/3) lui: Eq. 73; Bis. 190; Mil. 427; El. 454, 495, 
569, 650, 721; 
/3) fem. semper li velut: 

Gug. 249, 261, 287, 395, 419, 728, 830; 

Eq. 113, 114, 178, 203, 221, 237, 261; 

Fr. 42, 76, 105, 118, 119, 124, 215 cet. 

b) accusativi a praepositionibus pendentis 
a) masc. 

««) li: Gug. 525 , 643, 759, 785; Eq. 55 , 88, 
193, 205, 210, 266; Fr.26, 90, 291, 313, 
316; Bis. 38, 183, 188, 198 , 244, 279, 
290, 294; DA. 224; Mil. 292; El. 58, 366; 

/3/3) lui: Gug. 194, 299, 622, 708, 754, 787; 
Eq. 304, 308; Fr. 320, 362; Bis. 102, 
141; DA. 75, 177, 178, 206, 208, 221; 
Lst. 25; Mil. 103, 344, 415, El. 4J, 49, 
85, 274, 302, 514 cet. 
/3) fem. praeter unum od lei Mil. 42 semper li: 

Gug. 253, 267, 363, 433; Eq. 49, 78, 114, 177; 

Fr. 120, 213, 217, 301 ; Bis. 249, 307 ; DA. 99 cet. 

2) e libro de Purgatorio petita 
a) dativi 

a) masc. 

««) li: Pg. 104, 219, 233, 302, 327, 476, 525; 

fl») lui: Pg. 13, 222, 224, 232, 237, 239, 247, 
251, 255, 285, 288, 309, 529, 555, 562; 
/3) fem. lui : Pg. 2258 (unicum ex.) 
b) ace. a praepositionibus pendentis 
a) masc. 

aa) U: Pg. 218; 

j80) Pg. 197, 346, 349, 382, 383, 407, 409, 575; 

/3) fem. nulla inveni. 
Quid hac formarum confusione faciamus? Qui codex, 
Harleianus an Parisinus (Purg.) propius ad similitudinem 
scriptionis Mariae accedere videtur? Equidem arbitror 
Mariam formas li et lui non mutasse sed utramque suo loco 
posuisse, mutationesque in utroque codice a librariis factas 
esse; quorum alter, qui codicem Harleianum scripsit (si 
quidem editio Roquefortii scriptionem codicum satis accurate 
exhibet), in accusativo saepius li pro lui, alter qui codicem 
libri de Purgatorio confecit, saepius in dativo lui pro li 
substituisse videtur. Quam coniecturam quo probabiliorem 
redderem, collegi omnia carminum exempla, in quibus li 
et lui in fine versuum posita sunt, quibus locis propter ho- 
moeoteleuton scriptionem mutare non licebat. In libro de 
Purgatorio idem facere non potui cum in eo formarum per- 
turbatio in dativo tantum cernatur, et dativus pronominum 
personalium, ut natura procliticus, haud facile in fine ver- 
sus ponatur; ubi tamen inveniatur certe formam absolutam 
vel, ut aiunt, disiunctam (disjointe) habebit, quam formam 
iam tum pronominibus fuisse contra grammaticos infra de- 
monstrare conabor. 

Atqui ex eis exemplis carminum cognoscitur, ubi in fine 
yersus li cum praepositione occurrat, semper femininum esse, 
ubipronomine masculino opussit, semper lui inveniri. Legi- 
tur autem li in fine versus his locis: 

Gug. 96, 120, 538, 571; Eq. 114, 177; Fr. 255, 301, 

417; Bis. 249, 307; Lanv. 237, 454, 633; DA. 180; 

Yw. 241, 552; Lst. 28, 42; Mil. 192, 292, 456; 

Chev. 67; El. 366, 461, 654, 901, 1133. 
In omnibus his locis, exceptis duobus Mil. 292, El. 366, 
ubi li masculinum est, li et femininum est et versus prae- 

cedens vel insequens exit in i purum nec in ui, nec in ie 
(nam El. 793 certe lui legendum est), qua re efficitur, 
Mariam nec lui nec lie scripsisse, cum homoeoteleuta apud 
eam semper accurata sint (de terminatione — ie cf. DA. 1, 
2- 5 ; 6); ubi prnomine masculino opus est, praeter duas 
illas exceptiones, quas supra notavi, semper lui legitur 

Gug. 476, 7 lui — amdui, 

Eq. 303, 4 ambdui — od lui } 

ib. 307, 8 autrui — sur lut\ 

Mil. 415, 6 erwuntre lui — amdui, 

El. 41, 2 de lui — autruiy 

ib. 443, 4 autrui — a lui. 
Exempla formae lui in fine versus sane rariora sunt, 
cum lingua francogallica non multa vocubula in — ui 
cadentia habeat; contra maximus est numerus vocabulorum 
et formarum, quae puro • terminantur; cum nihilominus 
apud Mariam li in fine versuum fere semper sit femininum, 
facile conici potest, Mariam dubitasse in genere masculino 
li pro lui cum praepositionibus coniungere, quamquam 
homoeotelenton multo facilius fuisset, si formas mutasset. 
Sed utcunque ea res se habet, hoc certe ex eisdem homoeo- 
teleutis efficitur, Mariam pro lie semper li scripsisse , quod 
novum argumentum est, Mariam circa medium saeculum 
XIII. scripsisse (Burg. p. 129.) Praeterea nonnullae ano- 
maliae animadvertuntur, velut lui nonnunquam pronominis 
feminini locum obtinere (DA. 208; Yw. 36, 48, Mil. 199), 
aliaque, quae librariis tribuenda esse videntur. 

Liceat mihi hoc loco aliquid proponere, quod a gram- 
maticis neglectum esse videtur. Nec apud Fallotium nec 
apud Burguyum quidquam de origine eorum pronominum 
personalium, quae disjuncta (disjoints) appellantur, inveni; 
imo Burguy (I, p. 136) ea bonis linguae temporibus medii 
aevi in usu fuisse negare videtur. Equidem autem iam apud 
Mariam vestigia eorum pronominum invenisse mihi videor 
maxime his locis: Gug. 477 il la salue e ele lui; Bis. 23, 
il amot li e ele lui; Mil. 495 (ad amSe) e ele lui\ El. 574 
(Vamot) e ele lui; cf. EL 1108, quibus locis mihi videtur 
probari, ea pronomina iam tum fuisse in usu. 

Cum de pronominibus possessivis nihil amimadvertendum 
esse videatur, transeo ad demonstrativa, quorum formae aut 
simplices aut compositae sunt. 

Fallot (p. 3003 ait, dialectum normannicam optimis 
temporibus formis compositis non usam esse; quae ante 
annum 1250 fere inveniantur, plerasque burgundicas esse, 
quae postae, picardicas. Ita apud Mariam quoque formae 
compositae non ita frequentes sunt, quaeque reperiuntur, 
burgundicae sunt; velut celui: Gug. 748, 857; Fr. 415; Bis. 
109, 242; Mil. 343; Chait. 47, 94; El. 417, 500, 545, 786; 
ceus: Bis. 188; DA. 43, 155; ceus El. 222, 247, 268, 757; 
Pg. 200 cet. Ita etiam his formis conlectura nostra probari 
videtur. Venio nunc ad pronomina relativa, quae apud 
Mariam ita se habent, ut qui) ki forma nominativi, que, ke 
forma accusativi, sing. et plur. masc. et fem. gen. sit, qui 
usus ex eo fere tempore, quo Villehardouin scripsit (1220-1230) 
pro lege est (Burg. 160). Sed adsunt exempla, in quibus 
que pro qui substitutum est , qui usus maxime dialecti 
picardicae est (Bg. 161) et circa medium saeculum XIII. 
in alias dialectos irrepsit. Codex Harleianus etiam plura 
exempla continere videtur, ud videmus ex eo carmine quod 
Fr. Michel (Tristan II. pp. 141 sqq.) ex eo descripsit. Sed 
quod maius est, formam cui apud Mariam nusquam invenio 
(praeter Yw. 515 et fabulas), quamquam grammatici dicunt 
(Bg. 161) cui etfor mam dativi esse et semper cum praepo- 
sitionibus coniungi. Nescio an etiam hae formae mutatae 
sint, nam in fabulis cul saepe iatenitur nec incredibile 
est, nonnullas formas etiam in codicibus male transcriptis 
puras servatas esse. Sed priusquam meliorem editionem 
habeamus, talem rem disceptare quis audeat? 

Cum reliqua pronomina nihil praebeaut, quod ad rem 
nostram pertineat, praeter pauca indefinita, quae in his 
animadverti brevi exponam. 

Pronomen tel est uriusque generis (Fal. 389 Bug. 193), 
nec feminina forma tele ante 1240 reperitur. Ita apud 
Mariam quoque tel est generis communis; exempla, in 
quibus tel cum substantivis femininis coniunctum est, multa 

sunt, in his: Gug. 100, 118, 449, 457; Eq. 19; Fr, 235; 
Yw. 51; Pg. 125, 127, 532, 572, 655 cet. 

Tamen nonnulla exempla formae tele leguntur, velut 
Eq. 145; Bis. 46; DA. 137; El. 1024; Pg. 1054, 1539. 

Videntur hae formae a Maria ipsa scriptae sesse, cum, 
si tel scribimus in plerisque his locis versus non recte se 
habent. Si autem Maria saepius ule scripsit, certe eam 
opera sua non ante 1240 vel 1245 composuisse credere 
possumus. 

Contra quel apud Mariam semper generis communis esse 
videtur; exempla formae quele non inveni. 

Quantopere codices inter se differant, ex formis prono- 
minis mult conspicitur, in carminibus plerumque mut, contra 
in libro de Purgatorio semper mult reperitur; fortasse hic 
codex vetustior est quam ille. 

Pronomen maint non ante 1230 in usum frequentem 
venit (Fal. 367) ; apud Mariam saepissime invenitur, maxime 
in fabulis; quarum paene unaquaeque exempla praebet itaque 
haud sane ante 1240 vel 1250 eam scripsisse putabimus. 
Haec fere habui, quae de pronominibus dicerem, nunc ad 



transeamus. Cum in eis formis, quas hucusque tractavimus, 
certum ordinem constantiamque animadverterimus, ita ut 
concludendi facultas fuerit, verborum formae non eadem con- 
stantia certas leges sequuntur, sed textus operum Mariae 
formas ex omnibus diafrctis congestas, et praeterea multas, 
quas explicare omnino non possum, habet; ut credere non 
possim, eas omnes a Maria ipsa scriptas esse. Quodque 
maxime mirandum videtur, formas depravatas tales, quales 
grammatici dicunt posteriores bonis linguae temporibus esse, 
non ita multas inveni , sed in aliis verbis formas omnium 
dialectorum mixtas, in aliis multas, quae nullo tempore 
usitatae fuerunt, de quibus ne grammatici quidem loquuntur 
animadvertimus. Quae ex eis editori, quae librariis, quae 
denique Mariae ipsi tribuendae sint, donec meliorem codicum 
editionem habeamus, haud facile quisquam diiudicet. Itaque 
de singulis uniuscuiusque verbi formis agere supersedebo, 

satisque habebo paucis exemplis, quanta sit formarum per- 
turbatio, ostendere. 

Tertia persona sing. praes. incL verbi aller has habet 
formas: 

1) normannicas: vat Gug. 195; va Gug. 623; 

2) picardicas: vaitGug. 285; Fr. 214; Bis. 12; DA. 625 cet. 

3) Insulae Franciae formas: 
veit: Gug. 653; DA. 178; 

ret: Gug. 622; Eq. 103, 106, 264; Fr. 213, 219; 
DA. 626 cet. 
Eadem forma verbi ponvoir hisce modis scribitur: 
puet: Gug. 412, 488; Pg. 345, 548, 574; 
peut: Gug. 615; 
poet: Bis. 5; 

peot: Gug. 734; Eq. 115; El. 330, 346, 432; El. 468, 
481 cet. 

Quae est ista forma/w?o*? Burguy eum non commemorat, 
nec in exemplis, quae afFert invenitur; nisi forte putamus 
eam a docto illo grammatico neglectum esse, hunc textum 
Roquefortii male se habere credendum est. 

Similes variationes in verbo vovloir animadvertuntur 
multisque aliis, velut connaitre, tenir 9 faire cet. 

Itaque haec mitto paucaque de flexionibus et de non- 
nullis proprietatibus, quae plurium verborum communes sunt, 
addam. 

Iam supra dixi in terminationibus infinitivorum saepe 
diphthongos pro vocali simplici dialecti normannicae inveniri; 
hoc maxime cernitur in infinitivis primae coniugationis, quo- 
rum fere totidem exempla formae — ier, quam — er proferri 
possunt, et tertiae coniugationis, in qua terminatio — eir 
etiam frequentior est quam — er. 

Deinde in eis verbis quae a grammaticis fortia appellantur, 
aliae dialecti in sing. praes. ind. et in tertia persona plur. 
eiusdem temporis vocalem simplicem verbi in diphthongum 
mutant, normannica dialectus sola vocalem simplicem servat. 
Contra apud Mariam in eis formis multo saepius diphthongum, 
quam vocalem simplicem reperimus. Quae res maxime in 
verbis venir, tenir conspicitur, velut Gug. 69; Fr. 163, 172; 

DA. 71 ; EL 65, 68, 87, 233, 260; Pg. 52, 110, 259, 672 cet., 
etiam in verbo choir, velut Gug. 103; DA. 196, DA. 230 
cet.; quSrir Gug. 843, multisque aliis. Sane hae formae ex 
confusione dialectorum originem ducunt, sed utrum a Maria 
ipsa ita scriptae sint necne, haud facile dici poterit. 

Ex eadem dialectorum confusione ortae sunt nonnullae 
flexionum varietates, quarum paucas afferam. Quamquam 
apud Mariam quoque prima persona praes. ind. verborum 
nullam flexionem habet, sed ultima vocali vel consonnarite verbi 
terminantur, velut di Gug. 180, quid ib. 322, pri ib. 335, 843, 
muir ib. 503, voi ib. 820, requier ib. 843, quit Eq. 70, sai 
Eq. 76; Fr. 2, met Bis.64, vif ib.65, met ib. 95, cet., tamen 
nontmlla exempla reperiuntur in quibus ea forma littera s fi- 
nitur, maxime in verbo Ure; quamquam plerumque sui legi- 
tur, velut Gug. 317, 333, 351, 457, 514, 850; Eq. 92, 122; 
Fr. 485; Bis. 43; Pg. 10, cet, tamen etiam suis invenitur, 
Gug. 108; Yw. 73; Fr. 75 cet, quae forma burgundica esse 
videtur (Burg. 261). 

Prima persona pluralis praes., impf., fut in pura dialecto 
normannica exit in — um ( — ium — rum) ; ita saepe etiam apud 
Mariam, velut: Fr. 82, 487; Bis. 158; DA. 8, 19; Chait 
230; El. 163, 164, ,198, 840, 929, 930; Pg. 109, 141, 504, 
78-1, 85(T cet, sed multae etiam aliae formae leguntur, velut: 
—ums (—iums cet) Bis. 291, 292; EL 169, 170, 992, 998; 

Pg. 424 cet. — uns (-iuns cet) Fr. 37, Law. 75; Pg. 

91, 92, 120, 123, 783, 857, 865, 860; —umes El. 833, 

834; — om Pg. 99; — oms ib. 184; —ons ib. 98, 106, 

152, 156 cet 

Quae formae in dialecto normannica non ante medium 
saeculum usitata erant(Burg. I. 217; Fal. 295, 377.) 

Secunda persona plur. omnium temporum exit in z et in 
hac scriptionem picardicam s non aimadverti. 

Tertia persona sing. omnium temporum primitus con- 
sonnante terminabatur, in dialecto normannica littera rf, in 
reliquis littera t. 

In praes. ind. primae coniugationis illa consonnans iam 
priore parte saeculi XIII. abici coepta est (Burg. I, 215) ; ita 
etiam in hoc textu illud d vel t raro sevatum est, velut 

apelet hum Fr. 230, Chait. 6; cumencet El. 1029; servatur 
autem in conjuntivo praes., velut aimt, eimt, Gug. 576; EL 
463; Pg. 816, cet. redeimt Pg. 817. 

In eadem forma futuri et perfecti illius, quod definitum 
vocant, et nonnullis aliis formis, velut tertia pers. praes ind. 
verbi avoir f illa consonnans in dialecto picardica iam priore 
parte eiusdem saeculi (Burg. I, 225, 231); in dialecto pura 
normannica per totum saeculum XIII. servabatur. Cum iam 
multis locis viderimus, textum hunc purum usum normannicum 
non sequi, etiam hoc loco non mirabimur, quod in eis formis 
aliis locis <?, aliis t } aliis nullam consonnantem invenimus. 

Puram scriptionem normannicam — d maxime in formis 
ad, fud, praeterea in nonnullis aliis maxime in libro de Pur- 
gatorio, invenimus, velut 

ad Gug. 76, 148, 197, 206, 273, 305; Eq. 54, 55—59, 83, 
100; Fr. 15, 23, 24, 33, 35; Pg. 9, 108, 137, 138, 239, 
271, 272 cet; 

fud Pg. 144, 190, 191, 195, 276, 331rcet; aliorum verborum 
exempla inveniesPg. 193, 236, 251, 575; saepius t pro d 
scriptum est, velut — at (perf. def.) Gug. 44, 127, 172, 
220, 281, 472. Fr. 29, 185,196, 209; Pg.205, 209, 210, 
223, 224, 269 cet. 

Longe autem plurimis locis illa consonnans abiecta est, 
quae scriptio picardica, ut saepe dixi, prohibet, quominus 
textum multo ante medium saeculum XIII. confectum esse 
credamus. 

Ob eas caussas, quas supra exposui, de verbis plura non 
dicam et ne de particulis quidem loquar, cum ad aetatem 
textus definiendam paene nihil idoneum praebeant. 

Praeterea etiam satis mihi videor demonstrasse, non 
modo non obstare sermonis Mariae habitum formasque, quo- 
minus eam medio saeculo XIII. scripsisse putemus, sed si 
omnino ex eius sermone quid concludere velimus, nihil aliud 
nisi Mariam circa medium saeculum XIII. scripsisse, ex eo 
concludi posse. 

Quod tamen Fallot (pp. 464, 469, 213) eam altera parte 
vel etiam versus finem eius saeculi scripsisse, putat, facile 
explicatur ex eo, quod de sermone Mariae maxime ex fabu- 

larum textu, quem valde corruptum esse vidimus , iudicat , ut 
ex exemplis, quaeaflert, iutelligitur, quodque omnino non ani- 
madvertisse videtur, in editione Roquefortii alias partes ope- 
rum Mariae alias sermonis formas exhibere. Ceterum ne quid 
praetermitterem , quod ad rem illustrandam pertineret, com- 
paravi sermonem Mariae cum sermone eorum actorum franco- 
gallkorum, quae sunt in collectione Rymerii (Foedera, Con- 
ventiones, Litterae, cet accur. Thom. Rymer et R. Sandersen 
Hag. Com. MDCCXLV), quae quo anno confecta sint, explo- 
ratum est, et inveni sermonem Mariae quam minime differre 
ab eorum actorum sermone, quae annis 1256, 1258, 1259 
(ibid. I. pp. 377, 381, 383 cet.) confecta sunt. Itaque minime du- 
bito, quin textus operum Mariae circa medium saecvdum XIII. 
compositus sit. 

Tota haec digressio mihi ideo necessaria videbatur, ne 
rursus atque rursus, quicunque alio tempore Mariam fuisse 
demonstrare conantur, ad sermonis eius habitum et formas 
decurrerent, atque inde argumenta peterent. 

Cum ab hac parte nos tutati simus, iam quae alia ad 
aetatem Mariae definiendam valeant, videamus. Plurimi ex 
i]lis viris, quorum opiniones supra exposuimus, cum intellige- 
rent, exploratis illis, quibus Maria opera sua dedicavisset, una 
etiam ipsius aetatem compertam esse, omnem fere in ea re 
operam consumpserunt; maximeque, quis esset ille comes 
Guilelmus, cui fabulae dicatae sunt, quaerebant. Hoc studio 
abrepti ad unum omnes, unicum locum, quo Maria ipsa rei, 
quam narrat, tempus describit, neglexerunt* locum dico illum, 
quem iam supra descripsi: Pg. 503 sqq. 



Quem locura si Robert recte intellexisset, certe nunquam 
Mariam priore parte saeculi XII. viventem facere potuisset 
Quis enim est, quin intelligat, Mariam hoc loco de tempore 
a memoria sua admodum remoto loqui? Tota dicendi ratio, 
tempora historica id declarant; deinde natura eius fabulae, 



El tens le Rei Estefne dit 
Si cum nus trovum en escrit, 
K'en Yrlande esteit un produm, 
Chevaliers fud, Owens ont num cet. 




quam narrat, fert, ut non recenti memoria eam litteris man- 
datam esse credere possimus; habet enim historia libri de 
Purgatorio. tautum miraculi, ut certe inter id tempus, quo res 
evenisse dicitur et id, quo ut miraculum narratur, non ita 
breve temporis spatium praeterisse necesse sit. Itaque satis 
certum videtur, Mariam de tempore a memoria sua admodum 
remoto loqui. Sed ne minima quidem dubitatio relinqueretur, 
Maria ipsa addidit: si cum nus trovum en escrit, et aliis 
etiam eius libri locis (v. 1401, v. 2058) auctorem aliquem 
appellat; eis autem temporibus, quibus res gestae et antiquae 
fabulae maxime hominum memoria posteris tradebantur et 
nulla fere historia erat, res aliqua tum demum litteris man- 
dari solebat, cum iam diu esset in ore hominum versata, me- 
moriaque eius iam oblitterari coepta esset. Plerique scri- 
ptores eorum temporum eam esse rationem, cur scripserint, 
expressis verbis dicunt (in his Maria ipsa El. 1174, Bis. 318). 
Atque eo magis Mariam longo intervallo post, quam rem 
evenisse dicit, scripsisse arbitror, quod ipsa iam non ex ho- 
minum memoria, sed ex libris hausit. At saepe audivimus, 
scriptores veteres francogallicos saepe per speciem doctrinae 
auctoritates librorum prae se ferre , quos ipsi nunquam vidis- 
sent. Sane quidem id nonnunquam factum esse potest, tamen 
in unoquoque scriptore prius demonstrandum erit, cadatne 
in eum illa propositio. Etiam Mariae saepe fides derogata 
est, non credebant ei, cum diceret, se ex traditionibus celticis 
haurire; probatum est, eam recte dixisse; diffidebant ei, cum 
diceret, se latine scire, demonstravisse mihi videor, eam vera 
referre; dubitabant denique de versione illa anglica, quam se 
vertisse dicit, sed confirmatum est, et hanc extitisse. 

Itaque et in hac re fidem ei habendam esse censeo, prae- 
sertim cum eam rem iam tum libris latinis tractatam esse, 
constet. (Koquef. II, pp. 403, 404.) 

Satis igitur certum esse videtur, Mariam longo intervallo 
post aetatem regis Stephani, quo regnante, quae narrat acci- 
disse dicit, scripsisse ; regnavit autem Stephanus ex anno 1235 
usque ad annum 1254; itaque non verisimile est, Mariam 
multo ante medium saeculum XIII. scripsisse. (Roquefort 
librum de Purgatorio ante annum 1245 scriptum esse dicit, 

sed rationem sufficientem non affert. II, 410.) Sed ne iusto 
plus conclusisse videar, tantum posco, ut hoc mihi concedatur, 
Mariam certe nec Stephano nec eius successore, Henrico II., 
regnante haec de tempore regis Stephani narrare potuisse, nec 
in narrando eis verbis , quae legimas , uti. Cum autem nec 
Stephano, nec Henrico II. regnante eam scripsisse credere pos- 
simus, fortasse tempore Richardi I. aut Johannis eam fuisse 
aliquis dixerit. Sed Maria ipsa de rege quodam loquitur, ad 
quem carmina misit; itaque hic mihi locus esse videtur quae- 
rendi, cui regi Maria carmina dedicaverit. 

Ac primum quidem dubitari non potest, quin Angliae cui- 
dam regi carmina dicata sint ; id iam de la Rue et Roquefort N 
probabile reddiderunt, cum dicerent, Mariam certe, si regi 
Francogalliae carmina scripsisset, nec vocabulis anglicis in 
libro usuram, nec nomina celtica velut Lau8tic y nedum fran- 
cogallica velut Chevrefoil in sermonem anglicum versuram 
fuisse. Praeterea cum supra demonstraverimus, eam in Anglia 
vixisse, non est verisimile, eam alii potius regi, quam ei, cuius 
praesidio frueretur, in cuius potestate esset, gratificatam esse ; 
praesertim cum eis temporibus fere semper bella inter reges 
Angliae et Francogalliae gererentur. Quod, ut infra videbimus, 
equiti Francogalliae fabulas dicavit, eius rei aliae rationes esse 
potuerunt, fortasse e rebus domesticis et privatis oriundae; 
at regi certe Angliae maiora quam Francogalliae debuit, cum 
esset illius civis. Denique satis notum est, reges Angliae 
magnopere favisse poetis normannicis plurimosque ex his ad eo- 
rum aulam vixisse. 

Quare cum dubitari non possit, quin Maria carmina ad 
regem quendam Angliae miserit, facile iam, quis fuerit ille 
rex, investigare poterimus. Vidimus Mariam certe post Hen- 
ricum'11. fuisse; atqui Richardo primo eam carmina dicasse 
non est probabile, cum is per totum fere regni tempus extra 
patriam moraretur, nec denique Johanni, quiseraper aut bella 
gereret, aut cum civibus suis simultates haberet, ut apud ne- 
minem in gratia esset minimeque illa verba, quibis utitur 
Maria (prol.l. v. 45) 



A ki tute joie s'encline 

E en qui quoer tuz biens racine, 

in eum caderent. Contra optime omnia consentiunt, si Hen- 
rico III. Mariam carmina dedicasse concludimus, quem maxime 
pogtis favisse et cuius tempore plurimos etiam poetas floruisse 
satis constat. Ceterum plurimi in hac re viri docti censentiunt 
(fere omnes, de quibus supra (Jiximus, multi praeterea alii ve- 
lut 6. Ellis Specimens of early english metrical romances 
Lond. 1811 I, 144), et quoniam etiam eis, quae infra de 
tempore, quo fabulae scriptae sunt, disputabimus, confirma- 
bitur, satis exploratum esse videtur, Mariam carmina ad Hen- 
ricum III., Angliae regem, misisse. 

Quae cum ita sint, sequitur etiam ut carmina non ante 
annos 1230 vel 1240scripta sint. Verba enim, quibus Maria 
regem alloquitur, ea sunt, quibus nemo de puero vel admodum 
adolescente, etiam si rex sit, utetur; adiectiva pruz et curteis 
sunt epitheta propria equitum in ea aetate, qua maxime 
rebus gestis florent, quibusque regem admodum iuvenem de- 
signari credi non potest, nec certe quisquam eis verbis, quae 
modo odescripsi, puerum alloquetur. Henricus III. autem, cum 
regnum adpisceretur, anno 1216, vixdecem annos natus erat, 
itaque cum Mariam ei tum demum, cum esset aetate corrobo- 
rata, carmina dedicasse, credendum sit, sequitur, ut carmina 
haud facile ante annos 1230 vel 1240 scripta sint. Quod eo 
probabilius est, cum etiam textum operum Mariae circa me- 
dium saeculum XIII. scriptum esse viderimus et cum ita fa- 
cilius explicari possit, cur, quae tempore regis Stephani acci- 
dissent, e libris se cognovisse dicat. Planaautem et certa res 
fiet, postquam, quis fuerit ille comes Guilelmus, qui in fabulis 
commemoratur, viderimus. 

Atque ut supra vidimus, Le Grand d'Aussy Guilelmum, 
maritum Margarethae, quae anno 1244 Flandriam obtinuit; 
de la Rue, Roquefort, Rothe, Guilelmum, filium Henrici II. 
Angliae regis; M6on et Reiffenberg Guilelmum, filium illius 
Margarethae, proposuerunt. Illa priora nihil nisi coniecturae 
sunt, M£on et Reiffenberg certo loco ex poemate de Reinardo 
coronato petito nituntur; itaque maxime de eo loco atque 
eius sententia ageudum erit. Iam supra dixi, illud poema, 
quod inscribitur : Le Couronnemens Renart, qui par son engin 
Rois e8t corones, editum esse a M6enio (Le Rom. du Ren. t. IV, 

p. 1 sq.), continere satiram in fratres minores et iacobinos, quo- 
rum auxilio adiutus vulpes Reinardus regno animalium potitus 
esse narratur; scriptum esse ad honorem Guilelmi, comitis 
Flandriae, auctorem adhuc ignotum esse. A Rothio demonstra- 
tum est, poema altera parte saeculi XIII compositum esse 
atque iure, ut infra videbimes; eiusdem opinionis sunt omnes 
fere viri docti, velut M6on (1. 1. I p. vii) Graesse (Allg. Lit- 
teraergesch. II 3, p. 44) ; Robert, accuratius circa annum 1280 
poema compositum esse iudicat (Fab. in£d., I, p. cxxviii). 
Delepierre (Le Rom. d. Ren. traduit etc. , Paris, 1845, 
pp. 78, 139) satis habet a Roberto et M6onio describere. 

Huius poematis locus ille, qui in questionem venit, quem- 
que iam supra attuli, hic est: 



vv. 3360 sqq. 
Et pour con dou Conte Guillaume 
Qui ceste honor eut encharcie, 
Pris mon prologue com Marie, 
Qui pour lui traita d'Jzopet. 
Et pour itant ici fin mct, 
De Renart cet. 



Ex his versibus, 4 Mariam fabulas ad eundem comitem 
Guilelmum misisse, ad cuius honorem hoc poema scriptum 
est et M6on et Reiffenberg concluserunt, M6on praeterea poema 
a Maria ipsa compositum esse coniecit, quam rem Reiffenberg 
non diiudicavit. Rothe utramque conclusionem improbat. Sed 
nisi verbis illis vim afferre volumus, locus non aliter verti 
potest, nisi hoc modo : Et pro eo (ad honorem) comitis Guilelmi, 
qui hunc honorem sibi expetivit, prologo usus sum sicut Maria, 
quae pro eo Aesopum tractavit. Sententia plana ac manifesta 
est; Rothe autem cum opinionem suam hac interpretatione 
refelli videret aut illud pour lui idem esse ac „un personnage 
tel que lui u (1. 1. p. 348) aut auctorem poematis in errore 
versari, dixit. Sed quo iure illud prius statuerit, non dicit, et 
certe rationem afferre eius interpretationis non ita facile erat ; 
pour lui significat pro eo, ad eius honorem , nihil aliud ; si 
igitur auctor poematis haec ita, ut legimus, scripsit, tum 
certe nihil aliud dicere voluit, ac quod vertimus. Auctor autem 
re vera ita scripsit, primum enim codex eum locum ita, ut est 

in editione M6onii, habet, nam antequam id poSma a M6onio 
typis impressum est, iam Robert (Fab. in I, p. CXXIX) eum 
ita ex codice descripsit, editio ita habet, nec denique P. Cha- 
baille (Le Rom. d. Ren. Suppl&nents, Variantes et Corrections, 
publtes d'aprfcs les manuscrits cet. Par. 1835), qui editionem 
M6onii ex codicibus recognovit, variasque lectiones collegit 
atque edidit, quidquam de eo loco corrigendum invenit. Imo 
vero auctorem ita scripsisse necesse est, nam cum in fine eius 
po&natis fabulas Mariae addat (sequuntur enim in eodem co- 
dice), his verbis ipsis et eis quae praecedunt et insequuntur, 
rationem affert, cur Mariae fabulas addiderit, dicit enim inde 
a versu 3328* usque ad finem, se aegre ferre, quod et 
Guilelmus, et is, quem appelat „Marchis de Namur" tanto- 
pere astutiara (renardie v. 3331, vv. 3383, 3390) despiciant, 
cum tamen nemo plane ea carere possit (3389); itaque, ut 
dominum suum hanc artem doceat, se fabulas Mariae ei pro- 
ponere. Cur autem potissimum has fabulas ad id propositum 
elegerit, eis ipsis versibus, de quibus agimus, exponit, cum 
dicat, eas ad eiusdem comitis Guilelmi honorem, quem ipse 
pogmate suo celebraverit, scriptas esse. Videmus igitur, verba 
ita ut sunt, in contextu necessaria esse. Rothe praeterea 
auctorem erroris accusavit, sed non modo rationem nullam 
affert, sed ex multis locis concludendum est, auctorem optime 
novisse quae scriberet. Nam et fratres Guilelmum et Gui- 
donem, b optime novit, quod intelligitur ex versu 3361, in 
quo dicit, se a Guilelmo rogatum esse, ut scriberet, et ex 
versibus 3328 sqq. aliisque, in quibus indolem ac mores fra- 
trum describit; et res domesticas etiam et privatas ipsorum 
atque eorum domus penitus novit, ut intelligitur ex eis versi- 
bus (vv. 74 sq.), quibus narrat, quomodo Guilelmus mortuus 
sit. Itaque etiam necesse est, eum scivisse, utrum ad eum, 
an ad alium Maria fabulas misissei. Portasse etiam Mariam 
ipsam novit, sed demonstrari ea res non facile poterit. Om- 
nino autem ex eo, quod et in hoc loco et a Dionysio Pyramo 
simpliciter Marie appellatur, efficitur, eam eo tempore omni- 



* cf. pag. 49 et sq. 
b cf. pag. 48. 

bus Dotam fuisse; concludi potest, etiam notum fuisse, ad 
quem opera sua scripsisset, nullumque auctorem ausurum 
fuisse, falsa de ea, vel de amicis eius proferre. De auctore 
poematis Reinardi autem eo minus id credi potest, cum is ad 
eius Guilelmi fratrem quoque scriberet, cui certe falsa de ipsius 
fratre nunquam proponere potuit (cf. vv. 3328 sq., 3338.) 
Quare dubitari non potest, quin ex hoc loco efficiatur, Mariam 
fabulas eidem comiti Guilelmo dedicasse qui in poemate de 
Reinardo celebratur. Quis autem ille Guilelmus fuerit, in eo 
omnes vii docti consentiunt; nam ex versu: Qui jadis fu 
Contes de Flandrea (v. 7 vid supra) intelligitur, eum 
Guilelmum Flandrum fuisse; in versibus, qui sequutur, poeta 
queritur, quod Guilelmus mortuus sit et versibus (81 sqq.) 



docemur, eum in certaraine equitum interfectum esse. Atqui 
unum illum Guilelmum, filium Margarethae, constat in cer- 
tamine equitum mortuum esse. 

Huius Guilelmi mater Margaretha (filia Balduini IX.) pri- 
mum nupta erat equiti cuidam, cui nomen erat Bouchard 
d'Avenes, quocum duos filios procreavit; postea autem illud 
matrimonium diremtum est, atque Margaretha anno 1218 nupsit 
Guilelmo de Dampierre (Art de v6rifier les dates v. XHl, 
p. 322), quocum tres filios habuit. Guilelmum, Guidonem, 
Johannem; Guilelmus etiam Margaretha vivente comes Flan- 
driae appellabatur (Joinville eum semper comitem vocat) ; sed 
non pater eius, cum iam tribus annis ante quam Margaretha 
Flandriara obtineret, mortuus esset (ib. p, 323). Non multo 
post quam Margaretha (1244) sorori Iohannae successit, fratres 
ex secundo matrimonio suscepti cum eis, qui e primo procreati 
erant, de hereditate inter se rixari coeperunt, cumque Gui- 
lelmus anno 1251 in curriculo quodam equorum apud op- 
pidum Hanoniae, cui nomen est Trasegnies, subito mortuus 
esset (Art de v6rif. etc. 1. 1. p. 323), plerique eum insidiis 
fratrum uterinorum interemptum esse, suspicati sunt; Mat- 
thaeus Parisiensis etiam expresse dicit : Willielmus . . . in quodam 



— • la mort au Conte troverent 
Et fisent tant, qu'il la proverent 
A un tournoi, ou li Cuens fu, cet. 

torniamento exstitit interfectus. (Op. Par. 1644 1. III, p. 594). 
Item auctor po&natis de Reinardo coronato suum Guilelmum 
insidiis interfectum esse, ait: 

v. 74 Ne povoit Fostel aporchier 
Mesdis, envie, ne orgeus, 
Que tous jours ne fussent escheus 
Do sa Cort, tant com il vescui, 
Cil troi traitour que jou di, 
Si qu'en la fin tant pourcacierent, 
Alerent, vinrent, chevaucierent, 
Que la mort au Conte troverent (etc. v. sup.). 

Si igitur iam ex eis, quae dixi, satis apparet, comitem 
Guilelmum, qui in hoc poeraate celebretur, nullum alium 
esse, nisi comitem Guilelmum de Dampierre, filium Marga- 
rethae II., res etiam certior fit ex his versibus: 

v. 3324 Ha! Cuens Guillaume, conquerant 



N'esties mie fors que d'onor 
A droit en vos tint a singnor, 
Et cou fu drois a mon avis, 
N'est merveille se li Marchis 
De Namur de cou vos resanble, 
Car onques jour, si com moi sanble, 
N'eut que faire de renardie, 
Mais sans faille jou ne di mie 
Caucune fois ne puet bien iestre 
Que Renars ait dedens son iestre 
Este* par aucune maniere 
De ciaus quil savoit lour maniere 
Qui bien s'i sont arenardi. 
Ha! sire Cuens, ce poise mi 
Que tant ne saves dou Renart, 
Par coi seussises tempre on tart 
Qui cil sont de coi je paroil, cet. 



Quibus versibus auctor primum comitem Guilelmum allo- 
quitur, cuius simillimum esse ait marchionem de Namurco, 
cum ne is quidem satis astutia utatur, quamquam non plane 
ea carere videatur; tum autem iterum Ha, cuens! sequitur, 
quod mea sententia non ad Guilelmum sed ad marchionem 
deNamurcorcferendum est, cumauctor, ubi de Guilelmo mortuo 
loquitur, temporibus historicis (estiSs-tint-fu), hoc autem loco 

praesenti (savSs) utatur, sicut supra, ubi demarchione loqui- 
tur (resanble). Is autem marchio de Namurco sine ulla du- 
bitatione est Guido, frater Guilelmi, qui, ut est in eo libro, 
quem saepius commemoravi (Art de v6rif. 1. dates, p. 325), ex 
anno 1263 comes de Namurco appellabatur; contra Rothe 
(op. 1. p. 346) eum marchionem de Namurco appellatura esse 
ait; quaeritur, utrum Guido ante annum 1263 marchio postea 
comes de Namurco appellatus ait, quae res ad, tempus quo 
poema compositum est, accuratius definiendum valere possit, 
an duo ea nomina promiscue in usu fuerint; mihi quidem, 
quamquam rem perspicere non potui, veri simillimum videtur, 
dignitatem quidem marchionis Guidoni fuisse; comitem autem 
et eum et antea Guilelmum appellatum esse urbanitate qua- 
dam ob matris viventis honores (quem morem Angli voce, „in 
courtesy" signicificant) ; quae res et hoc loco, in quo idem vir 
et marchio et comes nominatur, confirmari videtur. Sed ut- 
cunque ea res se habet, illud negari non poterit, hoc loco 
Guidonem, fratrem Guilelmi de Dampierre, designari, eoque 
magis probari, poema de Reinardo coronato ad honorem co- 
mitis Guilelmi illius scriptum esse. Cum autem ex eo loco, 
quem supra tractaviums, Mariam quoque fabulas suas eidem 
Guilelmo dedicasse cognoverimus, restat ut doceam, quatenus 
hoc cum Mariae ipsius verbis ad virum illum pertinentibus 
consentiat. Ex versibus, quos supra descripsi (pag. 3 et 4), 
apparet, Mariam duobus locis de illo viro, cui fabulas dedivavit, 
loqui, quorum altero (prol. fab. v. 31 sq) flourzde Chevalerie, 
d'enseignemenz, de courteisie, altero le plus vaillant de cest 
royaume eum appellat (epil. fab. v. 10). Utroque loco de 
la Rue opinionem suam fuisse illum Guilelmum filium Hen- 
rici II., Angliae regis, et Rosamundae confirmari dixerat, 
cum cest royaume ad Angliam, ubi Maria viveret, referen- 
dum esset et illa verba, flourz de Chevalerie, fere eadem 
essent, quibus is Guilelmus in elogio sepulcri designatus 
esset (flos comitum). Sed iam supra demonstravimus, illud 
cest royaume ad Fraunce, quod proxime antecedit, refe- 
rendum esse et ob eamj rem comitem Guilelmum Franco- 
gallum fuisse; Guilelmus autemde Dampierre, cuinosMariam 
fabulas dedicavisse statuimus, optime Francogallus dici potuit, 

cum comitatus Flandriae sub imperio regum Francogalliae 
esset (Margaretha ipsa anno 1244 Parisium profecta est, ut 
in Ludovici IX. verba iuraret, Art. de v6r. 1. 1. p. 322) et 
Guilelmus ipse Ludovicum IX. atque eius exercitum im Aegy- 
ptum secutus esset (ibid. p. 323). Quod de leRue dixit Gui- 
lelmum suum in sepulcri carmine eisdem, quibus a Maria, 
verbis laudari, hoc nullum argumentum est, cum etiam Guilel- 
mus de Dampierre eisdem fere laudibus saepius celebretur 
(cf. poema de Rein. cor. v. 58 et locum ap. La Serna San- 
tander, Biblioth. de Bourg. p. 7.) Videmus igitur, verba Maria, 
quamquam certi nihil doceant, tamen non modo non, pugnare 
sed optime congruere cum nostra opinione. 

Quare cum satis exploratum videatur, Mariam fabulas 
comiti Guilelmo de Dampierre, filio Margarethae II., Flandriae 
comitis, dedicasse, iam facile ex huius aetate, quo fere tem- 
pore fabulae scriptae sint, concludere possumus. Quamquam 
enim invenire non potui, quo anno Guilelmus natus esset, tamen 
certe non ante annum 1218, quo anno Guilelmus de Dam- 
pierre Margaretham in matrimonium duxit (vid. sup. p. 48), 
natus esse potest. Atqui credi non potest Mariam homini 
peradolescentulo librum dedicavisse; imo vero verba: le plus 
vaillant de cest royanme, indicant eum iam satis corroborata 
aetate fuisse, cum Maria scriberet, ergo haud sane ante annum 
1240 vel 1245 fabulae scriptae esse possunt. Rursus eo 
tempore quo Maria fabulas vel certe prologum fabularum scribe- 
bat, Guilelmus in vita erat, nam Maria, ubi de eo loquitur in 
prologo fab., temporibus praesentibus utitur, velut: ki flourzest 
v. 31, semunt v. 30, ke tiegne v. 36, deit fere v. 37; Guilel- 
mum autem anno 1251 mortuum esse vidimus, certe igitur 
ante annum 1251 Maria fabulas scripsit, aut scribere instituit. 
Verisimillimum videtur, Mariam fabulas circa annum 1248, 
quo tempore Guilelmus maxime florebat, et virtutis suae spe- 
cimen dabat, cum Ludovicum IX. in Aegyptum sequeretur, 
scripsisse. 

Carmina Mariae paullo ante fabulas composita esse 
videntur, cum Dionysius Pyramus, quamvis valde Mariam 
laudet, nulla opera ab ea facta praeter carmina, comme- 
moret; cum autem ex eis, quae supra dixi, coniciendum 

sit, non multum temporis inter carminum et fabularum con- 
fectionem intercessisse ; facile ut circa annos 1244 et 1245 
carmina esse composita credam, adducor. (Cum autem in 
eodem libro in quo Mariae mentionem facit Dionysius Pyramus 
se senescere dicat (mes jurs jolifs de ma joefnesce Sen vunt 
si trey-jeo a vieilesce vid. Fr. Michel-Rapp. au ministre p. 250), 
iam cum Mariae aetas satis explorata videatur, ex ea Dionysii 
aetas obiter definiri poterit, sed nunquam Mariae aetas ex 
illius). 

Quando autem liber de Purgatorio compositus esset, in- 
dagare non potui. Roquefort quidem (Po6s. de Marie d. 
Fr. II p. 419, 410) eum ante annum 1245 compositum esse 
affirmavit, sed ne minimum quidem argumentum addidit; nec 
quis fuisset illae „beaupi£re (v. 16), cuius precibus adductum 
se librum scripsisse dicit, inveni; tamen probabile est, hunc 
librum ultimum Mariae opus esse et fortasse, cum esset iam 
aetate provecta, confectum esse; tum enim moris erat apud 
nonnullos scriptores, cum in iuventute carmina amatoria scri- 
psissent et fortasse etiam leviorem quendam vivendi morem secuti, 
essent, ut ingravescente aetate magis ad graviora et severiora 
studia religionesque inclinarent. Insigne eius rei exemplum 
est idem Dionysius Pyramus, quem saepe commemoravi, qui (1. 
sup. 1.), ubi de cantiunculis, quas fecerit, loquitur cum alia tum 
haec dicit: 



itaque se vitam Sancti Edmundi narraturum esse. Quae res cum 
etiam in aliis scriptoribus animadvertatur, et animi humani natura 
ferri videatur, ideo Mariam qaoque, in iuventute leviora studia 
secutam, cum aetate provecta esset, memoriae virorum sanc- 
torum rebusque, quae de eis narrarentur, operam dedisse et 
librum etiam de Purgatorio scripsisse crediderim. Quamob- 
rem hunc librum compluribus annis post annum 1250 scri- 
ptum esse arbitror, sed certius tempus definire non possum. 

Quae cum ita sint, cum iam, quatenus fieri adhuc posset, 
satis accurate, qiio tempora Maria opera sua scripsisset, in- 
vestigasse, mihi videar, restat, ut de opinione eorum, qui 



Ceo me fit fere le enemy — et: 
Si est biendreit, que me repente 
En autre ovre metterai m'entente cet., 

etiam poema de Reinardo coronato a Maria compositum esse 
dicunt, pauca dicam. Apparet hoc poema, cum necem Gui- 
lelmi anno 1251 factam describat, altera parte et fortasse 
non multo ante finem saeculi XIIL confectum esse. Cum igi- 
tur, si Maria et hoc po&na composuisset, sequeretur, ut for- 
tasse raulto post medium saeculum XIII scripsisset, neve prae- 
terea quid ei tribuamus, quod nunquam ab ea scriptuin sit, ne- 
cesse est, doceamus, illud poema non a Maria scriptum esse. 

Ac primum quidem maxime mirandum est, quod omnino 
fuerunt, qui id crederent a Maria esse compositum. Nam ex 
loco illo (qui pour lui traita d?Izopet v\ 3363), ex quo M6on 
et alii id concluserunt, efficitur e contrario, Mariam poematis 
auctorem non esse. Recte enim locus non aliter verti potest, 
ac supra feci, prologo usus sum sicut Maria (sive eodem 
quo Maria), quae pro eo Aesopum tractavit, ex qua inter- 
pretatione efticitiir, auctorem poematis de Reinardo coronato 
se cum Maria comparare et ob eam rem distinguere. At 
multi scriptores, inquit M6on, et Maria ipsa in carmine de 
Gugemero (v. 5), tertia persona de re ipsis locuti sunt; itaque 
et hoc loco factum esse potest. Illud sane recte se habet, 
sed nunquam fieri potest, ut aliquis in eadem sententia de se 
ipso et in prima et in tertia persona loquatur; hoc ab omni- 
bus, qui de ea re disputaverunt, neglectum est; jpmest forma 
primae personae, traita tertiae, qua ipsa re illorum opinio re- 
futata est. Sed multis aliis de caussis illud po&na a Maria com- 
positum esse non potest. Primum enim omnia Mariae opera 
dialecto normannica composita esse vidimus, poema de Rei- 
nardo coronato dialectum picardicam habet, plurimaque, quae 
eius dialecti propria sunt (cf. Burguy op. 1. 1. p. 18), in eo inve- 
niuntur, velut: ck pro c aliarum dialectorum (forche v. 23. 
chiaus v. 104, Prercheval v. 106, rechevoir v. 286 cet.), ou pro 
o (gou v. 12, 17, 64, 157, 173 cet. jou 56, 78, 126, 153, 170, 
191 cet), * pro z (quod maxime cernitur in formis partici- 
piorum et in secunda persona pluralis verborum, velut-e* pro- 
ez in partt. 345, 347, 348, 491 cet, in sec. pers. verb. 176, 
183, 282, 296 cet.), ie pro e (ut iestre 14, 165, 211,386 cet), 
quae comparatio per totum poema contiunari potest, cum dia- 
lectus picardica in toto sibi constet. Minime autem veri si- 

mile est, quod Reiffenberg (1. 1.) proposuit, potuisse Mariam 
in utraque dialecto scribere. Deinde sermo apud Mariam sim- 
plicissimus 'et narrationi aptissimus in illo poSmate multo su- 
blimior est et ornatior; multae in eo inveniuntur compellatio- 
nes et anaphorae (yelut Ha! Cuens v. 3324 Ha! sire Cuens 
v. 3338; anaphoras vide vv. 31—38, 3244—3264, 3272— 
3302); apud Mariam compellationes nullas, anaphoram unam 
inveni Lanval vv. 207- 210. Tum poema de Reinardo coro- 
nato est satira in fratres quosdam, auctorque fere nullam 
irridendi occasionem praetermittit, Mariae opera eiusmodi fere 
nihil continent, ne in fabulis quidem, quae optimam occasio- 
nem praeberent. Maria praeterea in tanto numero fabularura 
nunquam nominibus propriis bestiarum ut Reinardo, Isengrimo 
sed semper nominibus appellatioris (lou, leu, goupil) utitur, con- 
tra in illo pogmate ea nomina et multa inusitata semper iuve- 
niuntur, quam ob rem iam J. Grimm (Reinhart Fuchs p. CXCIX) 
dubitavisse videtur credere poema a Maria esse compositum, 
(idem p. CXLVII labitur, cum dicat, po6ma ante annum 1250 
compositum esse). Robert (p. CLVl), inde concludebat, Ma- 
riam eo tempore scripsisse, quo illa nomina nondum usitata 
essent, quod mihi quidem non sequi videtur, sed multo proba- 
bilius est, Mariam tam popularem dicendi morem consulto vi- 
tasse. Denique quae omnem dubitationem tollunt, haec sunt. 
Maria in unaquaque operum parte se auctorem esse tam di- 
sertis verbis dicit, ut nulla dubitatio esse possit; contra in 
poemate de Reinardo coronato id non factum est; sed illum 
locum (v. 3362) aliter intelligendum esse vidimus. Maria 
id non oblita esset, nam se consulto se ipsum nominare dicit 
causamque addit: Cil uvre rnal qui sei ublie (epil. fab. v. 8). 
Tum etiam in eis locis, ubi Maria de se loquitur, adiectiva 
et participia formam femininam habent: requise (prol. fab. 
v.*33, homoeotelent, guise) vileine (ibid. v. 36, hom. peine) ; re- 
quise, entremise (Pg. 9. 10). Contra in poemate de Reinardo 
coronato participia, ^quae ad auctorem referenda sunt, formam 
masculinam habent: m' est pris (v. 11), sui amors (v. 132 
hom. mors.J. Multae praeterea rationes afferri possunt, sed haec 
iam satis demonstrant, poema de Reinardo coronato nullo 
modo a Maria Francica compositum esse posse. Quod attu- 




lerunt, in codice eius poematis fabulas Mariae cum illo con- 
iunctas esse, id ab auctore ipso satis explicatum esse iam 
supra (p. 47) ostendi. (Graesse, Allg. Litteraergesch. II. 3. p. 
474 labitur, cum de compluribus huius po&natis codicibus loqua- 
tur; unus omnino exstat; Par. Bibl. d. Roi no. 7534, 3. 3. 
Hoc ideo notandum mihi videbatur, quod auctor ex constan- 
tia illa, qua fabulae Mariae in codicibus cum illo poemate 
coniunctae sint, argumentum petit.) Omnis igitur opera, quam 
dederunt, ut poemati de Reinardo coronato auctorem quae- 
rerent, adhuc perdita videtur. 

Iam cum ad finem huius quaestionis pervenerimus, paucis 
verbis, quae de Maria Francica memoria digna indagari po- 
tuerint, colligamus. 

Maria illa, quae dicitur Francica, in oppido Compendio 
Francogalliae nata summoque loco orta, vitam vel certe ma- 
gnam vitae partem in Anglia degit; floruit circa medium sae- 
culum tertium decimum , maximaque doctrinae copia excellebat. 
Summam et inter aequales et apud horteros gloriam sibi 
praravit operibus suis, ex quibus exstant: duodecim carmina 
epica e genere eorum, quae tum „lais" vocabantur, quae ad 
honorem regis Angliae Henrici III. circa annum fere 1245 
composuit, centum tres fabulae, quas comiti Guilelmo de Dam- 
pierre, filio Guilelmi de Dampierre et Margarethae II, Flan- 
driae comitis, dedicavit et circa annum 1248 scripsit, denique 
narratio quaedam, quae liber de Purgatorio inscribitur, quae 
compluribus annis post annum 1250 confecta esse videtur. 
Plura opera ab eo facta adhuc non reperta sunt, minime- 
que in eo numero habendum est po6ma illud, quod in- 
scribitur ; le couronnemens Renart, qui par son engin Rois 
est coronSs. 

Haec habui, quae de Maria Francica dicerera ; quae si ab 
eis viris, quorum iudicium in talibus rebus pro auctoritate 
est, comprobentur, me quaestionis satis operosae laborem non 
frustra suscepisse vehementer gaudebo. 




Aiinotatioiies, 



1 Roquefort buattuordecim carmina edidit, quae omnia a 
Maria composita e8se affirmat, sed duo ultima, quae: li lais de 
Graelant et li lais de Vespine inscribuntur , ipse suo iudico nulla 
auctoritate Mariae tribuit. Codex enim Harleianus qui unus duo- 
decim Mariae carmina continet, ea non habet, sed utrumque Roque- 
fort in codicibus quibusdam Francogalliae nullo addito auctoris no- 
mine repperit; qua autem ratione ductus ea Mariae tribuerit, nescio; 
imo vero multis de caussis ea non a Maria composita esse credendum 
est. Prius enim carmen (de Graelanto) ut iam Wolf. (Ueber die 
Lais Seq. und Leiche p. 238) animadvertit, eandem fere rem, quam 
Mariae carmen, quod li lais de Lanval inscribitur, tractat, minimeque 
veri simile est, Mariam eaudem rem bis narravisse. Denique in eo 
carmine (de Graelanto) multa verba et structurae inveniuntur, quae 
manifeste e Mariae carmine de Lanvalio desumpta sunt, ut appareat, 
hoc carmen ad exemplum illius esse compositum. Quibus de caussis 
id carmen a Maria non esse compositum statuo. Alterum (li lais de 
Vevpine) de la Rue (Essais hist. etc. I, pp. 20, 21) Guilelmo Nor- 
manno tribuit, et Avenel quoque (Journal des Savants 1844 p. 678 
not) affirmat, in codice nomen illius auctoris (Guillaume li Clers qui 
fu Normans) legi, quod Roquefort (Po&ies de Marie etc. I, p. 40, n.) 
negaverat; utcunque ea res se habet, certe ne minimam quidem caus- 
sam habemus, cur id carmen Mariae tribuamus, praesertim cum longe 
alia dialecto compositum sit ac carmina Mariae. 

2 Robert (Fables ine^dites etc. I pp. 155, 248) praeter centum tres 
fabulas a Roquefortio editas novas duas a Maria scriptas se in- 
venisse dicit; nescio qua auctoritate nisus ea Mariae tribuat; nam 
altera certe (quae p. 248 legitur) a Maria coraposita esse non potest ; 
nam centum tres illae fabulae Mariae omnes versibus octo syllabarum 
compositae sunt, haec autem versibus sex syllabarum; cum praeterea 
aliam dialectum, ac fabulae Mariae, exhibeat, minime credi potest, eam 
a Mariae scriptam esse. Cum in hac Robert labatur, etiam de altera 
(p. 155) dubitare licet, praesertim cum et huius sermo a Mariae ser- 
mone differat. 

* Quomodo enim iii fabulis edendis egerit, ipse (PoeV Jf, p. XIV) 
hoc modo describit: Ce premjer travail (sc. describendi a codieq), 
aride et surtout cnnuyeux, (!) n'e*toit rien encore. II faljpit comparer 
ma copie avec les diffeVents manuscrits de la bibliotheque roya|e; il 
falloit prendre les meilleures lecons, afin de faire choix des meiUeu- 
res, jndiquer les variantes (?), corriger les passages mal transcrits, 
retrancher les additions faites par un copiste ignorant et emfin inter- 
poler les vers oublie^s (!), pour parvenir a forraer un ensemble parfait. 
Quale sit illud „ensemble parfait" quod eligendo, emendando, delendp, 
interpolando constituit, conspicitu T comparatione eius fabulae, quam 
Tyrwhitt (1. L § XXXVI, p. 29) a codice Harleiano descripsit et 
eiusdem fabulae, qualis est apud Roquefortium (II, fab. LI, p. 240); 
quae quo facilius institui possit, utramque, alteram e regione alterius, 
hoc loco describam: 



Fabula Tyrwhittii: 

D un cok recunte ki estot, 
Sur un femer e si chantot. 
Par de lez li vient un gupilz, 
Si 1'apela par muz beaus diz. 
Sire, fet-il, muz te vei bel; 
Unc ne vi si gent oisel. 
Clere voiz as sur tute rien; 
Fors tun pere, qe jo vi bien, 
Unc oisel meuz ne chanta; 
Mes il le fist meux, kai il cluna. 
Si puis jeo fere, dist li cocs, 
Les eles bat, les oilz ad clos, 
Chanter cuida plus clerement 
Li Gupil saut, e sil prent; 
Vers la forest od lui s'en va. 
Parmi un champ, u il passa, 
Curent apres tut li pastur; 
Li chiens le huent tut entur. 
Veit le gupil, ki le cok tient, 
Mar le guaina, si par eus vient. 
Va, fet li cocs, si lur escrie, 
Qe sui tuens, ne me larras mie. 
Li Gupil volt parle en haut, 
£ li cocs de sa buche saut. 
Sur un haut fust s'est muntez. 
Quant li gupilz s'est reguardez, 
Mut par se tient enfantille', 
Que li cos l'ad si enginne. 
De mal talent e de droit ire 



Fabula Roquefortii: 

D'un Coq recunte qui esteit 

Seur un femier e si grateit; 

Par delez lui vint li Worpis, 

Qi 1'apela par moult beax dis. 

Sire, feit-il, mult te voi bel, 

Ainc ne vi mais si gent Oisel: 

Clere voiz as sor tute rien, 

Fors tun pere que conui bien, 

Unques Oiseax melx ne chanta 

Mais il dist miex qant il cligna. 

Si puis-jeo faire, dist li Cos, 

Les eles bat, s'a les oex clos, 

Chanter cuida plus clerement, 

E li Werpil saut, si le prent, 

Vers la forest tut dreit s'en va. 

Parmi un champ u il passa, 

Current apres tuit li Pastur, 

Lor Chiens H huient tut entur, 

Vers le Gourpiz qui leCox tient, 

Mal est bailliz se vers eus vient. 

Va, feit li Cos, si lur escrie: 

Miens est li Coz, n'en aurez mie; 

Li Goulpis volt parler en halt 

E li Coc de sa buche salt; 

Sor un haut fust s T en est muntez, 

E li Gopil s'est regardez, 

Ez-le vos mat e correcie'. 

Mult por 8e tient a farcillie\ 

Mult se tint bien afannoie*, 
* * 

Fabula Tyrwhittii: 
La buche comence a maudire, 
Ke parole quant devereit taire. 
Li cocs respunt, si dei jeo faire, 
Maudire Foil, ki volt cluiner, 
Quant il deit guarder e guaitier, 
Que mal ne vient a lur Seignur. 
Ceo funt li fol tut li plusur, 
Parolent quant deivent taiser, 
Teisent quant il deivent parler. 



Fabula Roquefortii: 
Que li Co8 Fot si engingnie'. 
De mal talent e de droit ire 
Cumanca la bucbe a maldire, 
Qui parole qant se deit tere; 
Li Cox respunt, si deis-geo fere 
Maudire Fueil qui vient cluigner 
Alors que il devreit veillier. 
Pur ce le racunte, Segnur, 
Ce funt li Fol e maint Plusur; 
Parolent qant deivent cesser 
£ tesent qant devreient parler. 
4 Robert complures versus in fine huius poematis se legisse ait, 
qui non sunt in editione Me^onii (Rob. I, CXXIX v. 3399) 
Or entendez pour Diu singneur, 
Coment Marie nos traita 
Des prouverbes qu'ele trova. 
Dont ja desus nos a dit : 
Si entendes com ele dit: 
Cil qui — seq. prol. fab. Mar. 
Versus hos nec Meon, nec Chabaille, nec Rothe commemoravit, nescio 
unde Robert eos habeat. Praeterea novi nihil afferunt. 

Eduardus Mall de vita sua. 



Matus sum d. XXVII mens. Aug. a. 1843 in oppido 
Sti. Wendelitii, patre Carolo, mercatore, matre Maria, e gente 
Hallauer, ^quos parentes carissimos praematura morte mihi erep- 
tos, magnopere doleo. Fidem profiteor catholicam. Litterarum ele- 
mentis imbutus partim in schola patriae urbis partim in gymnasio 
Trevirensi, rectoribus V. Loers et postea J. Reisacker, ad studia 
academica praeparatus sum. Maturitatis testimonio instructus 
vere a. 1863 civibus Universitatis Frideric. Guilelm. Bonnens. 
ascriptus per tria semestria scholas adii vv. ill. Delius, Diez, 
Grildemeister, Jahn, Knoodt, Lassen, Ritschl. Deinde Berolinumme 
contuli atque per quinque semestria docentes audivi vv. praeclar. 
Droysen, Haupt, Kirchhoff, Mdllenhoff, Steinthal, Trendelenburg ; 
ac praeterea per quatuor sem. interfui exercitationibus semi- 
narii doctorum linguarum anglicae et francogallicae quas mode- 
rante v. ill. L. Herrig, fructosissimas mihi fuisse lubenti 
animo profiteor. Omnibus autem illis viris gratias quam maxi- 
mas ago. Quadriennio perfecto, in numerum civium univ. Ha- 
lensis receptus dissertationem hanc inauguralem nunc praebeo. 

T h e s e 8. 



I Locum corruptum Pass. Christ. 70,2 sic eweniandura esse: 

E dels feluns que eu vos diz? ♦ 
Anz lai de venir ocilla sei (*= set) 
Quar il lo fel mesclen cet. 

II Fabulae celeberrimae Shaksperii „Merchant of Venice" in- 

scriptae nomen comoediae iure vindicari. 

m In gymnasiis linguam francogallicam ante latinam docen- 
dam esse. 

IV Fabulam (bestiarum) primitivam non necessario ad docen- 
dum spectasse. 

V G. Lessingium in iudicandis fabulis clari poetae Lafon- 

taine iusto severiorem fuisse. 



NUMBUR6I a/S., 



TYPIS EXPRESSIT Q. PALTZ. 

I Locum corruptum Pass. Christ. 70,2 sic eweniandura esse: 

E dels feluns que eu vos diz? ♦ 
Anz lai de venir oc il la sei (*= set) 
Quar il lo fel mesclen cet. 

II Fabulae celeberrimae Shaksperii „Merchant of Venice" in- 

scriptae nomen comoediae iure vindicari. 

III In gymnasiis linguam francogallkam ante latinam docen- 
dam esse. 

IV Fabulam (bestiarum) primitivam non necessario ad docen- 
dum spectasse. 

V G. Lessingium in iudicandis fabulis clari poetae Lafon- 

taine iusto severiorem fuisse. 



NUMBUR6I a/S., 

TYPIS EXPRESSIT G. PALTZ. 



Digitized by 




itized byG00gIe 



\ 



